Sekitar Percutian Lara Alana Menjelajah Singapura

Baru-baru ini, Awal Ashaari telah menghadiri satu majlis yang diadakan di Singapura dan tidak ketinggalan Lara Alana juga turut serta. Menggunakan sepenuhnya masa mereka berada di negara tersebut, Awal turut berkongsi gambar mereka sekeluarga di akaun Instagram Lara Alana.

BACA: Scha al-Yahya Dan Awal Ashaari Bawa Lara Alana Bercuti Ke London

Jika dilihatkan daripada gambar yang dikongsikan di Instagram Lara Alana, mereka telah berkesempatan untuk berkunjung ke Universal Studio Singapore. Apa yang pasti, Lara kelihatan teruja dan gembira berada di sana di samping ibu bapanya.

Sebelum ini, Lara Alana pernah turut sama mengikuti kedua ibu bapanya ke London, Perth dan juga Istanbul. Kami kongsikan beberapa keping gambar keluarga bahagia ini bersama anda. Enjoice!. (rtky/s)


Ashraf Muslim Bakal Sambut Dua Kelahiran, Bersyukur Dengan Rezeki Tuhan

Tahniah kepada pasangan Ashraf Muslim dan juga isteri pertamanya, Noor Dayana yang kini sudah disahkan hamil empat bulan setelah timbul spekulasi bahawa Dayana telah pun hamil beberapa bulan lalu. Ternyata perkara ini sesuatu yang menggembirakan buat keluarga ini.

“Alhamdulillah, syukur ke hadrat Allah kerana setelah empat tahun menunggu, Dayana kini hamil anak pertama hasil perkahwinan kami. Saya sangat gembira dengan kehamilannya ini. Saya tidak mahu memaklumkan kehamilan Dayana di awal usia kandungannya kerana saya sendiri takut timbul rasa riak atau perkara-perkara lain yang tidak sepatutnya”

“Kini kedua-dua isteri saya sedang hamil. Kandungan Dayana sudah memasuki bulan keempat manakala isteri kedua saya pula sedang sarat mengandung lapan bulan. Saya akan jaga kedua-dua isteri saya dengan sebaiknya. Tiada berat sebelah antara saya dengan mereka,” kata Ashraf lagi kepada portal Murai.

Ashraf mendirikan rumah tangga dengan Dayana di Mekah pada Ogos 2011 dan mengahwini Wan Sakinah Ahmad Saburi sebagai isteri keduanya di Thailand pada 7 Julai 2013 lalu. Hasil perkahwinan Ashraf dengan Wan Sakinah, mereka dikurniakan cahaya mata sulung, Sarah Ashraf yang kini berusia satu tahun. (rtky/s)


Sharnaaz Ahmad Mahu Berubah Ke Arah Kebaikan, Tidak Mahu Berlengah Kahwin

Seringkali dilabel sebagai seorang yang panas baran dan juga atau berimej jahat, Sharnaaz Ahmad mengakui dia mahu berubah ke arah yang lebih baik namun menjelaskan perubahan tersebut bukanlah berlaku secara drastik.

“Jujur cakap apabila umur meningkat, ..orang kata meningkat di hujung angka 30-an atau ‘remaja akhir’, pemikiran kita jadi matang. Cara kita menerima keadaan dan menguruskan sesuatu itu berbeza. Ia ada peralihan normal dalam fasa hidup manusia”

“Ia terjadi tanpa dikawal atau boleh dicakap itu dan ini. Saya percaya semua orang di dunia ini mahu jadi lebih baik. Sebelum ini mungkin saya tidak boleh tahan atau paksa amarah itu jadi tenang. Memang tak nafikan sebelum ini, saya jenis yang cepat panas baran. Hal ini bersangkut paut soal umur. Darah mudalah katakan,” katanya kepada BH Plus.

Selain itu, pelakon ini juga menjelaskan bahawa dia juga turut sama mahu mendirikan rumah tangga dan percaya jodoh untuk dirinya tetap ada dan dia juga layak untuk mengecapi bahagia seperti pasangan yang lain.

“Saya tak kisah siapa wanita itu. Yang penting dia baik dan menghormati keluarga saya. Dia juga boleh menjaga saya seperti ibu bapa saya menjaga saya,” jelasnya sambil memberitahu jika sudah sampai rezeki dan jodoh, dia memang tidak mahu berlengah untuk berkahwin. (rtky/s)


Beto Kusyairy Tidak Kejar Populariti, Mahu Sampaikan Teladan Kepada Masyarakat

Pernah menjadi individu yang menghidupkan watak maskot program kegemaran kanak-kanak terbitan KRU Production pada 2000 iaitu Along, Beto Kusyairy menjelaskan kehadirannya di dalam bidang seni tanah air bukanlah untuk mengejar populariti.

“Filem Istanbul Aku Datang melonjakkan nama saya. Apabila terserempak dengan peminat, mereka akan tegur dan ambil gambar. Sebenarnya populariti bukan matlamat saya menceburi bidang lakonan tetapi mahu menyampaikan kisah dan teladan dalam masyarakat”

“Bagaimanapun, bila ada yang menghargai, saya bersyukur. Kalau ikutkan peminat kenal saya menerusi kerja pun sudah mencukupi,” katanya kepada Harian Metro. Selain itu dalam masa yang sama, Beto juga menyatakan bahawa dia bukanlah sombong sehingga ada peminat teragak-agak mendekatinya.

Bagi pelakon ini, dia mengakui sedikit ‘lambat panas’ dengan orang yang baru dikenalinya. Tidak mahu peminat tersinggung, Beto berkata peminat boleh menegurnya bila-bila masa saja kerana dia bukanlah sombong seperti yang disangkakan. (rtky/s)


Sara Ali Mahu Fokus Cita Cita Sebelum Kahwin

Mahu mengejar cita-citanya untuk bergelar pengarah terlebih dahulu, pelakon Sara Ali meletakkan perkara tersebut sebagai keutamaan sebelum mahu mendirikan rumah tangga selain kini turut berusaha keras ke arah tersebut.

“Saya belum fikir soal kahwin lagi setakat ini, Insya-Allah selepas cita-cita saya untuk jadi pengarah tercapai barulah saya fikir soal itu. Buat masa ini saya sedang cari idea dan bina keyakinan untuk terjun ke bidang pengarahan”

“Saya sudah bersedia cuma sedang mencari masa yang sesuai sahaja untuk mulakan projek pengarahan itu, mungkin juga sebelum hujung tahun ini,” jelas pelakon yang berusia 25 tahun ini kepada mStar Online.

Sara menambah, dia merupakan seseorang yang mementingkan soal kualiti berbanding kuantiti dalam drama yang dibintanginya. Selain itu, Februari lalu, Sara mengakui menjalinkan hubungan cinta dengan seorang ahli perniagaan muda bernama John Shaqeel berumur 22 tahun. (rtky/s)


Juliana Evans Mahu Jadi Pensyarah, Dapat Sokongan Ibu

Pernah menyambung pengajian di Amerika Syarikat pada tahun 2012 dan pulang ke tanah air pada April tahun lalu, Juliana Evans sebenarnya dalam masa yang sama turut mengidamkan untuk menjadi pensyarah selain cita-cita tersebut turut mendapat sokongan daripada ibunya.

“Saya tidak pernah gembira dengan diri sendiri kerana banyak benda yang berlaku. Sejak sekolah, saya rasa diri tidak berkembang. Sebab itu, ambil keputusan untuk belajar ke luar negara dan mahu impian saya menjadi kenyataan. Inilah masa depan yang telah lama saya tunggu”

“Saya mahu jadi pensyarah. Itulah cita-cita saya setelah mendapat sokongan ibu. Sekarang, langkahnya sedang dimulakan. Maksudnya, saya ada mendapat tawaran memberi ceramah motivasi kepada calon Sijil Pelajaran Malaysia (SPM) dan Penilaian Menengah Rendah (PMR)”

“Selain itu, saya juga mendapat tawaran menjadi jurulatih lakon. Semua itu meningkatkan tahap keyakinan saya untuk menjadi pensyarah,” jelasnya kepada Utusan Malaysia sambil menyatakan jika citanya itu tercapai, dia akan lebih memilih dalam tawaran lakonan.

Semoga Jueliana Evans dapat mencapai apa yang diinginya dan dipermudahkan segala urusan dalam menjadi pensyarah. Untung betul pelajar nanti dapat pensyarah macam Juliana. (rtky/s)


Elfira Loy Dikecam Peminat Kerana Lukisan Babi Pada Kopi

Jika namanya sudah tinggal di Malaysia, ramai sedia maklum bahawa babi merupakan satu perkara yang sangat sangatlah sensitif buat kaum Melayu dan baru-baru ini, perkongsian gambar seni kopi di kafe milik Elfira Loy telah mendatangkan pelbagai kritikan daripada peminat.

Menurut Elfira di Instagram, perkara tersebut hanyalah atas dasar seni dan ada beberapa peminat yang menyokong pandangannya itu selain ada yang menyifatkan lukisan babi di hidangan kopi tersebut adalah tidak sopan.

Perkara tersebut menimbulkan perbalahan di ruangan komen (kini sudah dipadam) dan menerusi komen yang sempat dirakam oleh portal OHBULAN!, Elfire mempertahankan isu tersebut.

Ini bukan kali pertama perkara berkaitan babi menjadi perbualan hangat kerana pada musim perayaan lalu, kecoh mengenai sebuah iklan babi yang memakai baju Melayu namun sebenarnya haiwan yang didakwa babi tersebut adalah seekor wombat.

Perkara tersebut menjadi usikan dan sindiran oleh Harith Iskander terhadap apa yang berlaku. Apa pun mungin juga kejadian yang berlaku ini membuatkan Elfira lebih berhati-hati dalam berkongsi gambar di sosial media walaupun niatnya hanyalah di atas dasar seni. (rtky/s)


Nana Mahazan Nafi Tiru Gaya Scha al-Yahya

Mengakui dirinya cuma insan kerdil di dalam industri hiburan tanah air, Nana Mahazan yang juga merupakan bekas pelajar Akademi Fantasia (AF) musim pertama ini dalam masa yang sama menafikan dia ingin meniru apatah lagi menyaingi Scha al-Yahya.

BACA: Nana Mahazan Dan Bell Ngasri Perlu Akur Tersingkir Dari Super Spontan

“Bukanlah saya nak merendah diri atau saya ini ada masalah dengan keyakinan diri. Tetapi rasanya untuk orang bandingkan saya dengan Scha, itu adalah sangat mustahil kerana dia sudah punya kedudukan tersendiri”

“Saya tak nak jadi macam dia dan saya tak boleh jadi macam dia sebab dia adalah dia dan saya adalah saya. Dia seorang selebriti yang popular dan anaknya juga kecil-kecil lagi sudah jadi selebriti. Langsung tak sama dengan saya”

“Semua yang saya dapat, ini adalah rezeki saya. Itu pun saya rasa segan sebab orang masih kenal saya sebagai selebriti sedangkan saya rasa saya tak popular pun, tak macam Stacy, tak macam Hafiz misalnya. Ikhlas saya cakap dari lubuk hati saya,” jelasnya yang aktif menjadi jurucakap kepada beberapa iklan komersial kepada Utusan Malaysia.

Nana Mahazan akan menjadi pengacara untuk AF 2015 dan dia mengakui sebelum ini telah bersedia menerima hakikat bahawa dia tidak akan dikenali selepas fokus kepada rumah tangga namun bersyukur dengan rezeki yang mendatang kini. (rtky/s)


Maria Farida: Lebih Ramai Lagi Artis Wanita Lebih Seksi Daripada Saya

Tidak menafikan sering terpalit dengan label seksi dan juga simbol seks, Maria Farida menjelaskan perkara tersebut telah selalu dihadapinya salin menyifatkan lebih ramai lagi artis wanita yang lebih seksi daripadanya.

“Dari dulu sampai sekarang, isu seksi ini memang melekat dengan diri saya. Seksi ini sebenarnya subjektif kepada pandangan mata yang menilai. Saya pakai apa pun, tetap dikaitkan dengan isu seksi. Walaupun saya berjubah, berbaju kurung dan sebagainya, orang tetap melabel saya sebagai seorang yang seksi”

“Jadi sukar untuk saya menjawab isu seksi ini kerana pada pandangan saya, lebih ramai artis perempuan lebih seksi daripada saya. Orang dulu-dulu rasanya lebih ‘daring’ daripada orang sekarang, tetapi tidak pula diperkatakan”

“Bagi saya, janganlah menghukum terlalu awal dan asyik cari kesalahan orang saja,” jelasnya kepada BH Plus. Selain itu pelakon ini juga dalam masa yang sama menyatakan dia mengambil langkah mudah dengan menyekat individu di Instagram yang biadap dan berbaur negatif.

Tambah Maria lagi, menyentuh soal perkahwinan, dia menjelaskan akan memberitahu dan berkongsi dengan pihak media sekiranya waktunya telah sampai. (rtky/s)


Shaheizy Sam Akan Terus Kahwin Bila Bila Masa Jika Mommy Suruh

Pelakon Shaheizy Sam memberitahu bahawa dia akan berkahwin pada bila-bila masa sahaja sekiranya disuruh berbuat sedemikian oleh ibunya, pelakon Khaty Fauziah. Jelasnya lagi ura-ura wujud persiapan perekahwinannya adalah dusta semata-mata.

“Kahwin bila-bila masa sahaja, tapi sekarang banyak kerja yang perlu dilakukan seperti promosi filem, penggambaran, bisnes dan sebagainya. Banyak benda yang hendak difokuskan.

“Saya buat semua kerja ini ialah untuk mommy. Seandainya kalau mommy suruh kahwin, saya ikut sahaja dan ntak kisah. Apa yang saya buat ialah untuk kebahagiaan mommy,” katanya yang ditemui semasa majlis pelancaran rangkaian promosi filem Polis Evo di Hard Rock Café kelmarin.

BACA: Mahu Bersederhana, Shaheizy Sam Tidak Mahu Kahwin Di Hotel Mewah

Hubungan yang rapat bersama pelakon Syatilla Melvin diakui oleh Sam sendiri kerana dia selesa berkawan dengan pelakon wanita itu. Tetapi buat masa sekarang Sam lebih selesa untuk tidak bercerita lebih lanjut mengenai hubungan itu.

“Saya tak boleh nak salahkan orang lain apabila bercerita mengenai hubungan saya. Kalau betul nak kahwin saya akan berkongsi dengan semua. Hubungan dengan Syatilla saya memang berkawan dengannya seperti mana saya berkawan dengan artis wanita yang lain,” jelasnya lagi.

Sementara itu, untuk lakonannya dalam filem terbaru terbitan Astro Shaw berjudul Polis Evo, Sam berkata cita-citanya untuk menjadi polis akhirnya tercapai apabila diberi peluang besar untuk melakonkan watak sebagai seorang Inspektor.

“Sam sangat bertuah kerana diberikan watak sebagai polis kerana sejak kecil lagi Sam bercita-cita untuk menjadi Polis dan akhirnya tercapai juga impian ini. Arwah bapa Sam juga sebelum ini merupakan seorang Timbalan Ketua Polis Selangor,” katanya yang begitu teruja saat diberi peluang tersebut.

Selain itu, wataknya sebagai seorang Inspektor Polis mendedahkannya dengan segala peranan serta tanggungjawab seorang anggota polis dalam menjalankan misi tertentu. Dengan itu, filem ini menjelaskan ialah salah satu caranya untuk menaikkan imej Polis di mata masyarakat.

Bagi peminat-peminat filem aksi bercorakkan kepolisan inilah filem yang cukup berbeza daripada filem-filem kepolisan sebelum ini. Nantikan filem Polis Evo yang akan menemui anda pada 17 September 2015 di seluruh pawagam Malaysia. (rtky/h)


Izara Aishah Ditawar Bayaran Tinggi Lakon Adegan 18SX, Cuba Elak Terjebak

Baru baru ini, Lembaga Penapisan Filem (LPF) keluarkan kenyataan mengenai babak-babak atau aksi yang keterlaluan seperti berpegangan tangan atau apa sahaja yang bersifat erotik tidak boleh lagi dipertontonkan pada masyarakat.

Sehubungan itu, ramai di kalangan peminat yang menyokong akan tindakan yang dilakukan oleh LPF, malah ada juga yang menentang.

Bagi pelakon yang makin meningkat naik, Izara Aishah mempunyai pendapatnya yang tersendiri mengenai isu ini apabila dia yang sebelum ini sememangnya meletakkan syarat untuk tidak terlampau terdedah apabila beraksi di layar perak.

“Tengok macam mana keadaan itu logik ataupun tidak kalau nak bersentuhan itu, contohnya kalau babak mak dengan anak untuk meminta maaf seharusnya berpegangan tangan rasanya tak logik kalau tak berbuat seperti itu. Tak sedap untuk orang pandang atau tengok”

“Untuk Izara pula kalau adegan bersuami dalam sesebuah cerita lagi suka kalau kata adegan itu tidak perlu untuk bersentuhan atau tak payah pegang lelaki. Izara selesa kalau tak pegang semua itu, tapi tengoklah keadaan jalan cerita tetapi tetap ada batasannya,” katanya.

Sebelum ini Izara turut berkata banyak juga produser mahu memberikannya watak atau adegan seperti dalam keadaan rogol dan berkemban dengan bayaran yang tinggi tetapi dia dengan secara tegasnya menolak dengan baik dan berbincang secara baik.

“Ada yang tawarkan tapi mungkin mereka tidak tahu bahawa babak seperti adegan rogol atau berkemban memang Izara takkan buat. Banyak sangat cerita melayu yang suka sangat adegan rogol. Ada sesetengah mereka yang menawarkan harga yang tinggi untuk melakukan aksi tersebut. Tetapi saya berkeras menolaknya kerana itu adalah pendirian saya,” katanya. (rtky/h)


Mia Sara Dedah Dibuli Kerana Jadi Artis

Nampaknya bukan mudah sebenanrya untuk seorang kanak kanak menjadi anak seni lebih lebih lagi apabila namanya popular dan sering menjadi sebutan ramai. Mia Sara dalam tembual terbaru bersama media mendedahkan apa yang dilalui beliau di sekolah.

Bercakap kepada mStar Online baru baru ini, Mia Sara mendedahkan dia sering dibuli rakan-rakan sekolah termasuk diejek dek kerana popularitinya sebagai seorang artis selain ada juga rakan rakan yang memukul malah pernah membaling batu ke arahnya.

“Mereka buli saya, mengejek, baling batu dan pernah juga pukul saya. Saya sedih juga dan kadang-kala rasa geram. Tetapi ayah pesan, biar orang buat kita, tetapi jangan kita buat orang,” ujarnya yang ditemui majlis rumah terbuka TV3 semalam.

Dalam pada itu, bapanya Muhammad Ridhuan Muhammad Saleh berkata beliau tahu akan situasi anaknya itu namun enggan masuk campur kerana mahu Mia Sara belajar berdikari.

“Bagi saya apa-apa yang berlaku di sekolah, biar cikgu yang uruskan, saya tak mahu masuk campur. Saya nak Mia melalui proses seperti kanak-kanak lain. Lagipun dia seorang selebriti dan bukan mudah untuknya melalui pengalaman itu”

“Biarlah dia berdikari dan belajar selesaikan masalahnya sendiri. Jangan sampai anak saya cedera teruk kena belasah, sudahlah,” katanya. (rtky/m)


Neelofa Akui Tidak Tahu Escargot Haram Dimakan, Akan Rujuk Pihak Berkaitan

Berpunca daripada perkongsian gambar siput Escargot di Instagram Neelofa baru-baru ini, ramai peminat yang berbalah mengenai status halal haiwan berkenaan dan menurut Harian Metro hari ini, pelakon dan pengacara itu tidak mengetahu tentang perkara berkenaan.

“Saya jadi terkejut apabila ia menimbulkan perbalahan antara pengikut di Instagram selepas saya memuat naik gambar itu. Saya amat teliti dan menitikberatkan makanan yang saya ambil termasuklah gambar yang mahu dikongsikan kepada umum”

“Kalau saya tahu status halalnya meragukan sudah tentulah saya takkan sentuh pun makanan itu,” katanya mengakui dia memakan siput berkenaan kerana dimaklumkan ia boleh dimakan sejak dia kecil lagi. Dia turut menjelaskan akan merujuk perkara berkenaan kepada pihak berkaitan.

Sebelum ini melalui semakan kami di laman web rasmi Fatwa Malaysia, e-Fatwa mengesahkan status Escargot adalah haram dimakan umat Islam. (rtky/s)


Zahiril Adzim Berubah Ke Arah Lebih Baik, Rancang Jual Pakaian Islamik

Sering muncul di majlis keagamaan, Zahiril Adzim mengakui kehadirannya di majlis sebegitu adalah untuk berkongsi pengalaman mengenai agama Islam daripada sudut seorang manusia selain menjelaskan dia belum layak untuk mengajar tentang perihal agama dengan lebih mendalam.

“Saya tahu perlu ada tauliah untuk memberi ceramah agama namun saya bercerita mengenai pengalaman sebagai manusia yang dalam proses berubah ke arah yang lebih baik. Kalau orang panggil suruh saya bercakap dan duduk sebaris dengan ustaz-ustaz pun, saya sudah gementar kerana saya sedar ilmu agama saya sendiri tidak tinggi”

“Namun niat saya kuat untuk mengajak golongan muda ikut majlis ilmu seperti itu,” katanya kepada mStar Online menjelaskan mengenai dakwaan segelintir pihak yang mempertikaikan kelayakannya untuk bercakap di majlis sedemikian tentang Islam di majlis agama baru-baru ini.

Selain itu, pelakon ini juga menegaskan bahawa jika dia diundang untuk bercakap perkara berkaitan agama dengan lebih mendalam, dia akan menyerahkan tugasan tersebut kepada mereka yang lebih layak.

“Saya akan beri tugas itu pada orang lebih layak tetapi ketika dipelawa untuk bercakap tentang agama, hati saya terbuka dan terus bersetuju walaupun saya sedar ilmu agama tidak tinggi,” jelasnya yang turut merancang untuk menjual pakaian fesyen jalanan Islamik. (rtky/s)


Gambar Berbulan Madu Hanis Zalikha, Hairul Azreen Di Bora Bora

Jika sebelum ini, Hanis Zalikha menyatakan bahawa suaminya, Hairul Azreen merahsiakan lokasi berbulan madu mereka, kini pasangan ini telah berkongsikan gambar-gambar menarik mereka di kepulauan Bora Bora.

“Saya menghitung hari untuk ke destinasi berbulan madu kami ini hampir setiap hari. Pada mulanya, suami merahsiakan destinasi kami. Tapi akhirnya dia beritahu juga bagi memudahkan saya membuat persiapan ke tempat itu,” kata Hanis sebelum ini.

Semoga percutian bulan madu Hanis dan Hairul berada di dalam keadaan baik belaka dan selamat pulang nanti. Tahun depan sudah boleh timang baby, eh?. Kami kongsikan beberapa keping gambar sepanjang mereka berada di sana. Enjoice!


Kehadiran Naila Nurjannah Rapatkan Lagi Hubungan Kekelurgaan Zizie Ezette

Tidak mahu terlalu berbicara mengenai penghijrahannya yang kini sudah bertudung penuh, Zizie Ezette teruja bercerita mengenai kehadiran cahaya mata baru keluarga ini yang baru sahaja hadir dalam keluarga tersebut.

“Saya ambil keputusan untuk mengambil anak angkat ini sejak pulang daripada umrah selepas Aidilfitri baru-baru ini. Isu nak ambil anak angkat ini sudah lama, tetapi asyik tertangguh. Sejak tahun lalu, hati saya kuat untuk mengambil anak angkat”

“Tetapi tahun ini, perasaan itu lebih kuat. Lagipun nak ambil anak angkat bukannya mudah kerana banyak prosedur yang perlu dilalui,” katanya kepada BH Plus selain menyatakan kehadiran Naila turut mengeratkan lagi hubungan antara dia dan suami.

Tambah pelakon ini, dia tidak menyifatkan dengan mengambil anak angkat itu nanti mereka akan dikurniakan rezeki untuk memiliki zuriat pada masa depan namun tidak menolak jika sudah ditakdirkan beroleh cahaya mata sendiri. (rtky/s)


Isteri Waris Bersederhana, Berbulan Madu Di Kuala Pilah

Melangsungkan majlis pernikahan tanpa liputan luas media baru baru ini, penyanyi rap, Waris menyatakan perkara tersebut sebenarnya merupakan permintaan isterinya malah dalam masa yang sama tidak berniat untuk membelakangkan pihak media.

“Tiada istilah saya bersikap dingin dengan media atau sebagainya sehinggakan tidak menjemput mengadakan liputan majlis pernikahan saya. Majlis hanya berjalan secara sederhana. Tiada apa yang ingin saya sembunyikan kerana sedar media memainkan peranan yang sangat penting terhadap perjalanan seseorang anak seni.

“Namun, saya harus mendahulukan permintaan isteri yang tidak mahu terlalu menghebohkan berita pernikahan kami. Alhamdulillah, dengan sekali lafaz, dia (Izzati) sah menjadi isteri saya,” ujar Waris kepada Kosmo!.

Selain menyifatkan isterinya sebagai seorang yang sangat memahami, Waris turut menjelaskan bahawa dia telah mengenali isterinya itu sejak tingkatan satu lagi. Pasangan ini bakal berbulan madu di Kuala Pilah, Negeri Sembilan manakala Waris sempat menyatakan bahawa dia mahu lima orang anak. (rtky/s)


Badan Yusry KRU Naik Kerana Lisa Surihani

Lumrah apabila seseorang wanita itu hamil, merekalah yang kerap kali mengalami pelbagai alahan yang tidak pernah mereka lalui sebelum ini seperti morning sickness yang boleh diertikan sebagai mabuk hamil yang biasanya terjadi pada peringkat awal kehamilan pada minggu ke 5 atau 6.

Pasangan romantis Yusry KRU dan Lisa Surihani juga tidak terkecuali mengalami alahan ini & apa yang lainnya di sini Yusry menyatakan bahawa berat badannya naik secara mendadak berikutan proses atau alahan yang berlaku kepada Lisa.

BACA: Lisa Surihani, Yusry KRU Bakal Sambut Cahaya Mata September Ini

“Alhamdulillah setakat ini tiada perkara pelik yang berlaku. Cuma berat badan saya naik di luar kawalan. iaitu sebanyak 6 kg. Sebelum bulan puasa naik mendadak dan saya mengawal berat badan semasa bulan puasa yang lepas. Cuma saya tidaklah mengalami morning sickness seperti mana Lisa alami tapi sekarang sudah pulih”

“Kalau yang pelik sedikit pun apabila Lisa menyuarakan hasratnya untuk makan di tempat-tempat yang tertentu. Contohnya kalau nak makan roti canai hanya mahukan roti canai yang dijual di PJ dia sangat spesifik nak apa dan di mana tempat itu”

“Kadang-kalanya keadaan yang meminta itu pelik pukul 4 pagi dia gerak saya cakap esok pagi nak makan sup benda-benda peliklah. Benda yang tidak pernah berlaku sepanjang tiga tahun saya mengenali dia,” jelas Yusry yang ditemui semasa Majlis Rumah Terbuka Aidilfitri anjuran KRU Studios di Cyberjaya kelmarin.

Tambahnya lagi, ketiadaan Lisa di Majlis Rumah Terbuka KRU kelmarin disebabkan keadaan Lisa yang terlalu penat dan tidak mengizinka untuk datang bersama-sama meraikannya.

Sebelum ini, status mengenai jantina bayi mereka masih menjadi rahsia dan tanda tanya peminat-peminat. Apabila disoal tentang perkara itu Yusry berkata bukan dia dan Lisa mahu merahsiakan tetapi mereka dan doktor yang merawat Lisa juga masih kurang pasti.

“Terus-terang saya katakan nak cakap apa jantina tidak pasti lagi kerana doktor sendiri pun tidak pasti cuma dia hanya merasakan sahaja, itu sebab kalau masih belum sahih saya tak nak cakap. Kalau tahupun kita nak simpanlah sehingga dia lahir,” katanya kepada Rotikaya.

Lebih kurang beberapa minggu lagi, Lisa bakal melahirkan cahaya mata sulung pertama mereka dan persiapan sudah dibuat dan bagi Yusry yang pertama kali menyambut kelahiran bayi persiapan asas sudah dilakukan dan tidak mahu berlebih-lebihan.

“Persiapan yang asas sudah ada. Cuma saya nak tukar kereta beli van MPV kerana keluarga sudah bertambah,” tambahnya sambil berseloroh. (rtky/h)


Zizan Razak Akui Jahil, Idam Wanita Arif Agama

Setelah dianggap cuba berdolak-dalik mengenai pasangan dan juga tarikh perkahwinannya oleh segelintir pihak, Zizan Razak kini menjelaskan dia mengikut pesanan Rasulullah dalam memilih wanita idamannya.

“Saya ni jahil. Sebelum ini, dalam fikiran saya, wanita itu mesti lawa, kurang soal agama dan pengetahuan pun saya tidak kisah sangat. Tapi saya cuba belajar daripada pengalaman lalu. Ya lah… Bila kena baru kita tahu. Jadi saya cuba memperbetulkan diri saya”

“Bagi saya sekarang, soal cantik bukan lagi perkara penting kerana cantik bukan pada paras rupa. Pesanan Rasulullah akan saya jadikan panduan. Sekarang, soal keturunan, ada pendidikan agama dan ada knowledge yang akan saya titik beratkan dalam ciri-ciri wanita pilihan hidup saya,” kata Zizan kepada Mangga Online.

Selain mengakui belajar daripada pengalaman lalu, pelakon dan pelawak ini juga menjelaskan dia tidak mahu lagi lebih mengikut kata hatinya dalam memilih wanita idamannya. (rtky/s)


Maya Matahari Akui Tidak Sefahaman Dengan Suami

Mengakui tidak lagi tinggal bersama suaminya, Maya Matahari akhirnya mendedahkan perkara tersebut malah menyatakan mereka tinggal berasingan sejak enam bulan lalu oleh kerana tidak ada lagi persahaman di antara mereka.

“Kedudukan rumah tangga saya memang tergantung sekarang dan belum ada jawapan yang tepat. Kami sudah tinggal berasingan sejak enam bulan lalu,” jelasnya kepada Harian Metro ketika sidang media baru-baru ini.

Maya sebelum ini popular melalui lagu Matahari mengambil keputusan untuk berdiam diri selain tidak mahu bercerita mengenai keretakan rumah tangga yang sudah dibina sejak 2009. Semoga Maya dan juga suami berjaya menempuhi waktu sukar ini dan bertemu jalan penyelesaian positif satu hari nanti. (rtky/s)


Memey Suhaiza Kongis Rasa Gemnbira Abby Abadi Kahwin Lagi

Mengakui tidak terkejut dengan berita Abby Abadi akan berkahwin lagi, pelakon Memey Suhaiza dalam masa yang sama berkongsi rasa gembira dengan perkara tersebut. Tambah Memey, sebelum perkara tersebut dihebahkan di Instagram, Abby terlebih dahulu telah memberitahu mereka.

“Saya dan Norman memang tidak terkejut dengan berita itu kerana sebelum ini lagi dia sudah beritahu hasratnya untuk berkahwin lagi. Cuma baru-baru ini sahaja baru secara rasmi dia beritahu kepada umum pengumuman tarikh perkahwinannya,” katanya kepada Murai.

Sebelum ini, Abby telah berkongsi berita gembira mengenai tarik pernikahannya bersama seorang wartawan melalui akaun Instagram miliknya. Apa yang pasti, ramai peminat mendoakan agar
perkahwinan Abby kali ini akan berkekalan sehingga ke akhir hayat.

Abby dan juga Faizal menetapkan tarikh 14 Ogos ini untuk melangsungkan pernikahan yang akan diadakn di Keramat, Kuala Lumpur. Abby pernah berkahwin dengan aktor Norman Hakim pada tahun 2002 dan bercerai pada tahun 2008 dan perkahwinan bersama bekas suami, Farhan berakhir pada Jun tahun lalu. (rtky/s)


Tom Cruise Sempurnakan Aksi Lagak Ngeri Sendiri Dalam Rogue Nation

Hujung minggu lalu kami sempat ke pawagam untuk menyaksikan filem terbaru lakonan Tom Cruise iaitu Mission Impossible: Rouge Nation yang kini sedang hangat ditayangkan di pawagam seluruh Malaysia. Penuh juga panggung yang kami masuk, memang dapat sambutan.

Salah satu daya penarik dalam filem aksi terbaru Tom Cruise ini adalah aksi lagak ngeri yang memang tidak terjangkau dek akal — elok pun dengan namanya Mission Impossible. Filem dalam siri ini sebelumnya pun penuh dengan aksi lagak ngeri yang buat kita gigit kuku.

Lebih menarik, Tom Cruise enggan menggunakan pelakon tambahan untuk menggantikan dirinya melakukan aksi lagak ngeri untuk filem Rogue Nation ini sebaliknya melakukannnya sendiri untuk kepuasan penonton. Termasuklah aksi berpaut di kapal terbang yang sedang berlepas. Whoaa!

selain dari itu, aksi kejar mengejar bermotorsikal yang merupakan adegan kegemaran kami dalam filem ini juga dilakukan sendiri oleh Tom Cruise bersama pelakon lain dan khabarnya bukan sebiji dua motorsikal dihancurkan khas untuk adegan hebat ini.

Kalau anda rasa aksi bermotorsikal ini tidak cukup hebat, Tom Cruise juga memandu sendiri kereta yang digunakan dalam babak aksi kejar mengejar di Maghribi melalui lorong lorong kecil sebelum berakhir denga terjunan berani di tangga bangunan. Bunyi mustahil, tapi itulah yang terjadi.

Peminat filem aksi yang mahukan sesuatu lebih real, memang tidak wajar lepaskan peluang untuk saksikan Mission Impossible: Rogue Nation di pawagam berhampiran secepat mungkin. Memang anda akan ternganga dengan keberanian Tom Cruise dan pelakon pelakon lain. Salute!


Lan Pet Pet Ingat Pesan Arwah Bapa, Hidup Beri Manfaat Kepada Orang Lain

Sikap prihatin dan suka membantu mangsa kemalangan oleh pelakon dan pelawak, Lan Pet Pet akhirnya telah menjadi viral malah perkara itu dalam masa yang sama turut membuatkan dia malu kerana tidak mahu dianggap mahu menunjuk-nunjuk.

“Saya tidak tahu ada pihak merakam gambar saya ketika saya cuba membantu lelaki berkenaan dan saya hanya mengetahuinya apabila diberitahu oleh isteri. Saya jadi malu kerana tidak mahu disalah anggap cuba menunjuk-nunjuk tetapi gambar itu pun sudah tersebar luas”

“Saya tidak boleh buat apa-apa. Semasa saya lihat dia dilanggar tiada siapa datang membantu dan dia cuba mengesot ke bahagian tepi jalan. Saya tidak sampai hati melihat keadaannya dan terus meluru keluar untuk membantu mengangkatnya sebelum ada pihak lain datang memberi pertolongan,” katanya.

Menurut Lan, apa yang dilakukannya adalah mengikut pesan daripada arwah bapanya yang sering berpesan agar menjadi seorang manusia yang mampi memberi manfaat kepada orang lain. Semoga rezeki Lan dan urusan Lan Pet Pet sentiasa dipermudahkan. (rtky/s)


Zizan Razak Nafikan Dingin Bersama Pihak Media, Rahsiakan Soal Cinta

Baru-baru ini, pelakon dan pelawak Zizan Razak dikatakan telah melarikan diri daripada pihak media sebaik sahaja majlis tersebut tamat. Ekoran daripada kejadian itu pelbagai persepsi timbul mengenai tingkah laku pelawak ini.

Tampil di majlis pelancaran rangkaian promosi filem Polis Evo kelmarin dia menjelaskan ini adalah salah faham semata-mata kerana dia telah diberitahu oleh pengurusnya bahawa seorang sahaja wartawan yang ingin menemuramahnya dan dia boleh balik sebaik sahaja majlis itu tamat.

“Saya ditemuramah oleh seorang wartawan sahaja ketika itu dan tak dipanggil pula oleh mana-mana pihak media yang lain untuk ditunggu. Kalau ada diberitahu saya akan tunggu”

“Saya tidak ada masalah apa-apa dengan pihak media dan boleh bekerjasama seperti biasa. Pihak media banyak membantu setiap artis dalam menaikkan atau mempromosikan apa sahaja berkaitan dengan kerjaya kita,” katanya yang secara jelasnya menafikan ada masalah dengan pihak media.

Dalam pada itu, apabila disoal mengenai status hubungannya yang terkini, Zizan seolah-olah kunci mulut dan mahukan peminat berteka-teki mengenai hubungannya bersama wanita misteri itu.

“Biarlah ia menjadi privasi saya dan menjadi tanda tanya. Perkara ini tidak perlu dirisaukan sangat. Saya minta pada pihak media, peminat di luar sana apabila sampai jodoh itu dia akan menjadi. Tapi buat masa in doakan yang terbaik buat saya dan pasangan,” katanya lagi. (rtky/h)


Nelydia Senrose Rancang Sambung Belajar Tahun Depan, Demi Perniagaan

Suka kami dengar setiap kali ada selebriti merancang sesuatu untuk masa depan selain hanya bergantung kepada dunia seni yang entah tidak menentu pasang surutnya, lebih lebih lagi mereka yang ingin menyambung pelajaran atau pun memulakan perniagaan.

Terbaru, Nelydia Senrose merancang untuk melanjutkan pelajaran ke luar negara dalam bidang International Business demi mencari ilmu dan pengalaman untuk mengembangkan perniagaan produk kecantikan milik beliau dan kakaknya, Uqasha Senrose.

“Saya merancang nak sambung belajar di luar negara hujung tahun hadapan. Mulanya saya mahu melanjutkan pelajaran di United Kingdom. Tapi memandangkan perbelanjaan di sana lebih tinggi, mungkin saya akan memilih Australia sebagai pilihan kedua,” ujarnya.

Nelydia Senrose menambah yan beliau memilih untuk menyambung pelajaran di luar negara adalah kerana ingin lebih fokus dalam belajar kerana pastinya bersaing dengan pelajar pelajar bijak lain dari seluruh dunia.

“Saya rasa perniagaan sedikit sebanyak dapat membantu menampung kehidupan kita di masa hadapan. Bila berniaga, banyak perkara yang kita boleh pelajari. Lagipun, saya masih muda dan saya mahu mencuba pelbagai bidang,” tambahnya lagi. (rtky/m)


Nur Fazura Akui Lebih Suka Berseorangan

Meluahkan perasaannya di dalam majalah Scion (keluaran Brunei) baru-baru ini, Nur Fazura menjelaskan dia juga lebih selesa menyendiri dalam pelbagi aspek kerana pelakon ini percaya bahawa perkara tersebut dapat menggembirakan hatinya.

“Saya sangat bersemangat untuk berseorangan. Pelik, bukan? Sepanjang hidup saya, saya mempunyai seorang teman lelaki tetapi sekarang saya lebih seronok berseorangan, makan salad atau apa sahaja makanan yang saya mahu, duduk di rumah, pergi mendapatkan urutan”

“Saya kini hanya bergantung kepada diri sendiri untuk mencari kegembiraan dan saya merasakan perkara tersebut sangat hebat,” katanya di dalam majalah tersebut.

Selain itu, dalam edisi terbaru itu, majalah tersebut juga berjaya mencungkil tabiat Fazura yang tidak diketahui ramai iaitu dia membasuh tangannya lebih 50 kali sehari dan juga ketika melakukan senaman yoga, Fazura akan sentiasa membetulkan tanpa henti tikar yoga yang digunakannya itu agar sentiasa kelihatan sempurna. (rtky/s)


Isu Peluk Kekasih, Mawar Rashid Dakwa Jadi Mangsa

Baru-baru ini gambar intim Mawar Rashid bersama kekasih yang dikatakan di atas katil telah pun tersebar di laman sosial. Menafikan perkara tersebut berlaku di atas katil (atas sofa Mawar kata) pendatang baru dalam industri seni ini memohon maaf di atas perkara tersebut.

“Tidak dinafikan ada pihak yang pihak yang mengmabil gambar lama saya dan menggunakannya untuk menjatuhkan saya. Namun saya enggan menuding jari kepada mereka. Ini salah saya sendiri kerana tidak mengambil langkah berjaga-jaga sebelum memilih untuk bergerak aktif dalam bidang seni”

“Bagi saya, setiap orang mempunyai kisah silam dan sejarah hitam sendiri. Namun janganlah ia digunakan untuk menjatuhkan individu tersebut,” kata Mawar kepada BH Plus yang turut menyatakan bahawa perkara tersebut dilakukan oleh individu yang ingin melihat kerjayanya jatuh.

Selain itu, Mawar juga mengakui dirinya masih baru di indistri seni tanah air dan akan mengambil langkah berjaga-jaga selain berfikir dahulu sebelum memuatnaik gambar yang boleh meninggalkan persepsi tidak elok kepada peminat. (rtky/s)


Izreen Azminda Akui Hidup Lebih Indah Tanpa Lelaki

Menerusi laporan Berita Harian, Izreen Azminda menjelaskan bahawa hubungan baik di antara dia dan juga bekas suami, Riza Baharuddin tidak mungkin membuatkan mereka kembali merujuk kerana dia lebih selesa menganggap Riza sebagai kawan.

“Memang kami tidak bermusuh atau menjadikan alasan perceraian itu untuk berenggang. Mungkin ketika awalan perceraian kami terjadi, keadaan masih tegang dan semua itu baharu terjadi…lalu baik saya dan dia masing-masing mempunyai ego tersendiri”

“Ikutkan dua bulan selepas kami bercerai, kata sepakat sudah diperoleh untuk kami berbaik. Sebaiknya kami memilih jalan selamat dan positif. Ia untuk kepentingan anak kami juga. Saya sendiri maklumkan kepadanya, bergaduh lama pun tiada guna kerana mahu atau tidak kami perlu berurusan juga kerana nak berjumpa anak,” katanya yang ditemui di majlis akikah anaknya yang diadakan semalam.

Selain daripada itu, Izreen juga mengakui selesa dengan apa yang terjalin ketika ini malah dia sendiri tidak bertegas dalam soal anak kerana pelakon ini memberikan kebebasan buat bekas suaminya itu untuk berjumpa anak pada bila-bila masa.

Bagaimanapun Izreen yang kini kelihatan bahagia menafikan bahawa dia sudah pun mempunyai pengganti malah turut mengakui bahawa dengan ketiadaan lelakilah hidupnya indah ketika ini namun dalam masa yang sama tidak menolak kehadiran lelaki di dalam hidupnya. (rtky/s)


Juliana Evans Mahu Bakal Suami Bukan Dari Golongan Selebriti

Merancang dan memilih hanya untuk melayari bahtera hidup bersama kekasih hati yang bukan datangnya dari gologan selebriti, Juliana Evans menafikan keputusan itu diambil atas dasar pengalaman lalu yang pernah digosipkan bersama Zizan Razak.

“Saya kalau boleh tidak mahu bercinta dengan golongan selebriti kerana sedar perhatian yang kami bakal terima akan memberi tekanan kepada hubungan tersebut. Hasrat saya itu juga bukanlah kerana serik kerana kegagalan cinta masa lalu tetapi saya memang ingin mencari lelaki golongan biasa sebagai teman hidup”

“Ini hanya hasrat dan perancangan saya, tetapi segala-galanya boleh berubah dan jika itu sudah jodoh saya kena terima,” katanya kepada mStar Online selain menjelaskan bahawa dia tidak selesa untuk bercerita lebih lanjut mengenai hal peribadi.

“Saya sedar menjadi seorang selebriti ramai yang ingin mengetahui tentang saya termasuk hal-hal berkaitan peribadi. Pun begitu saya tidak begitu selesa kerana bimbang ia menjadi salah faham,” jelasnya. (rtky/s)


Sharifah Sakinah Kongsi Gambar Mesra, Peminat Yang Panas

Gara-gara berkongsi bergambar bercumbu dengan suami di akaun Instagram miliknya, Sharifah Sakinah dikecam sesetengah peminatnya kerana mempamerkan gambar tersebut namun dalam masa yang sama ada yang menyokong tindakannya itu.

Ada peminat yang menyifatkan gambar mesra Sakinah dan juga suami bercium mulut sebagai sesuatu yang tidak perlu dipamerkan di khalayak ramai, bak kata orang, simpan di rumah sajalah. Bagaimanapun ada juga yang menyifatkan perkara itu romantik dan tidak salah kerana mereka sudah sah suami isteri.

Sebelum ini, isu Johan mencium isterinya ketika menerima anugerah sekitar tahun ini juga turut menjadi perhatian peminat yang mewujudkan perbalahan antara dua pihak – hanya di laman sosial.

Faham sangat perangai prihatin peminat yang sayangkan artis pujaan mereka. Apa pun, pastinya Sakinah mempunyai jawapan dan sebab tersendiri memuatnaik gambar tersebut. Semoga hubungan pasangan manis secocok ini kekal bahagia hingga ke akhir hayat. (rtky/s)


Ustaz Kazim Elias: Bawak-Bawaklah Insaf, Hidup Di Dunia Tak Lama

Kenyataan yang dikeluarkan oleh Datuk Seri Azalina Othman berhubung pandangannya terhadap keputusan Lembaga Penapisan Filem (LPF) agar tidak berfikiran sempit mengenai isu larangan drama atau pun filem Melayu memaparkan aksi berpelukan dan intim mendapat tentangan hebat majoriti rakyat Malaysia.

BACA: Ustaz Kazim Elias Tarik Diri Dari Terus Muncul Di TV

Melalui laporan yang dipetik melalui mStar Online sebelum ini, Azalina menyifatkan larangan tersebut merepek selain menyatakan apa yang dipaparkan di televisyen hanyalah lakonan semata-mata selain menyatakan perkara tersebut juga boleh berlaku melalui medium internet.

“Kita tak boleh berfikiran sempit. Kalau semua tak boleh, takkan nak bercakap dengan bantal?” kata Azalina kepada portal tersebut. Bagaimanapun tindakannya itu hanya mengundang amarah majoriti masyarakat dan turut sama membuatkan Ustaz Kazim Elias turut sama berkongsi pendapatnya di laman sosial.

“Astaghfirullah… Sepatutnya usaha untuk menambah baik dan patuh pada perintah Allah wajib disokong, untuk Akak yang bercakap demikian, bawak-bawaklah insaf, hidup didunia tak lama, kuasa menteri pun apa sangat. Kita ni makhluk Allah, hamba Allah”

“Kalau kita tak mampu jadi baik tapi janganlah halang orang lain nak jadi baik. Yang haram tetap haram walau sekadar lakonan,” jelas Ustaz Kazim dalam muatnaik di laman Facebook tersebut. (rtky/s)


Anzalna Nasir Rahsiakan Tarikh Nikah, Sibuk Buat Persiapan

Mengakui bakal menamatkan zaman bujang bersama pilihan hatinya, Hanif Zaki, tidak lama lagi, Anzalna Nasir dalam masa yang sama menjelaskan dia kini sedang giat membuat persiapan untuk majlis perkahwinannya yang bakal diadakan nanti.

“Saya kini sedang dalam proses melakukan persediaan untuk menamatkan zaman bujang. Saya lakukan satu persatu. Saya sudah mempunyai kereta dan rumah sendiri, kalau boleh biar semuanya lengkap. Saya melakukan persiapan perkahwinan ini pun secara perlahan-lahan”

“Untuk tarikh nikah, biar saya kunci mulut dahulu,” ujar Anzalna kepada Murai. Selain itu, Anzalna menjelaskan bahawa sebarang perkara yang berlaku di majlis itu nanti, dia akan mendahulukan permintaan ibu bapanya.

Semoga majlis perkahwinan yang akan berlangsung nanti akan berjalan lancar dan segala urusan dipermudahkan menjelang hari persandigan nanti. Pastinya peminat Anzalna akan turut sama berkongsi rasa gembira. (rtky/s)


Raysha Rizrose Kagumi Lisa Surihani, Mahu Fokus Bidang Lakonan

Masih lagi baru di dalam industri seni tanah air, Raysha Rizrose mengakui dia sangat mengagumi dan memandang tinggi Lisa Surihani dan mahu menjadikan isteri Yusry Abdul Halim sebagai contoh di dalam bidang seni.

“Saya pandang tinggi dan sentiasa mahu mencontohi Lisa Surihani. Dia sangat minimalis. Tanpa perlu bersolek tebal, personaliti dan minda Lisa melebihi kecantikan fizikal yang dimilikinya. Selain Lisa, saya juga kagumi Scha Alyahya dan Fazura”

“Mereka ada aura dan bijak bergaya. Hampir kebanyakan juara Dewi Remaja yang menang sebelum ini saya minat,” jelasnya kepada Berita Harian selain menjelaskan mahu menjadikan apa yang menimpa kakaknya, Nelydia Senrose di dalam bidang seni sebagai persediaan di dalam industri hiburan.

Selain itu, dalam masa yang sama, Raysha juga mengatakan dia kini mahu memberikan fokus kepada bidang lakonan sehingga sanggup menangguhkan pengajian namun masih mempunyai perancangan untuk menamatkannya lima tahun lagi.

“Saya sepatutnya sambung belajar bulan ini tetapi dengan kemenangan ini saya perlu menangguh seketika apa yang dirancang. Saya mahu timba pengalaman dalam dunia seni terlebih dahulu. Insya-Allah lima tahun lagi, saya akan memenuhi impian untuk menuntut dalam bidang undang-undang,” katanya. (rtky/s)


Fouziah Gous Beli Barangan Bayi Ikut Perkembangan Bayi

Mengakui kini lebih mengutamakan kesihatan bayi, pelakon dan juga pengacara Fouziah Gous turut berkongsi cerita bahawa mereka lebih gemar membeli barangan bayi di luar negara berbanding di Malaysia.

“Sebenarnya barangan bayi yang dijual di sana lebih murah berbanding di Malaysia. Kalau kita lihat barangan bayi yang dijual di sini boleh mencecah ratusan dan ribuan ringgit mengikut jenama tertentu. Adakala, baju untuk bayi baru lahir sahaja sudah beratus ringgit”

“Sebenarnya saya masih ramai kawan-kawan yang bertugas di sana, jadi saya decide untuk kirimkan kepada mereka sahaja,” jelas Fouziah. Menarik juga bukan, cuma kirimkan sahaja pun sudah mampu dapatkan barangan bayi yang berkualiti dan juga murah.

Selain itu, dalam masa yang sama, pengaraca ini juga persediaan tersebut masih terlalu awal dan hanya akan mula membeli sedikit demi sedikit mengikut usia kandungan tersebut.

“Apa pun, barang-barang untuk newborn akan saya dahulukan. Rasanya saya lebih selesa membeli pakaian berwarna putih kerana ia sesuai untuk bayi perempuan atau lelaki,” katanya. (rtky/s)


Peminat Berbalah Di Instagram Neelofa Hanya Kerana Escargot

Gara-gara muatnaik sekeping gambar makanan seperti siput babi oleh sesetangah peminat di akaun Instagram miliknya, Neelofa yang kini berada di kota London telah ditegur berkaitan hukum-hakam di dalam agama Islam mengenai makanan tersebut selain ada yang berhujah lanjut mengenai haiwan tersebut.

“Makan benda haram boleh menggelapkan hati,” salah satu komen di antara ratusan yang lain tertulis di bahagian komen Instagram tersebut. Sudah biasa kita lihat perkara sebegini, perbalahan mengenai siput tersebut terus berpanjangan.

Selain itu, menurut laman web e-fatwa, escargot adalah perkataan dalam bahasa Perancis yang merujuk kepada sejenis siput yang dikenali dalam Bahasa Malaysia sebagai siput babi.

Walaupun kedapatan beberapa jenis siput babi seperti helix aspersia dan helix pomatia, tetapi kedua-duanya adalah tergolong dalam genus yang sama iaitu Genus Helix. Dalam Bahasa Arab, siput babi dikenali sebagai halazun.

Selain itu, ada juga yang menyatakan rasa geli dengan hidangan tersebut. Apa pun, pastinya Neelofa sendiri sudah biasa berhadapan dengan situasi begini. Terlalu cepat menilai hanya dengan sekeping gambar sehingga menyebabkan perbalahan berpanjangan hanya membuang masa. (rtky/s)


Elfira Dedah Perasaan Sebenar Terhadap Baim Wong

Sebelum ini, Elfira Loy pernah menyatakan bahawa dia dan juga Baim Wong
tidak menjalin sebarang hubungan namun melalui perkongsian cerita daripada akhbar Kosmo! baru-baru ini mendedahkan lebih mendalam perasaan pelakon ini.

“Terus terang, saya sudah tidak tahu nak kata apa. Buat masa ini, tidak tahu sama ada kami mahu mengiyakan atau tidak, memandangkan masing-masing tidak tahu ada jodoh atau sebaliknya. Buat masa ini, kami sedang berusaha menuju ke satu peringkat, sama ada wujud sesuatu ataupun tidak”

“Dahulu memang rasa itu ada, cuma sekarang entahlah. Kami sukakan personaliti masing-masing, cuma tiada komunikasi. Saya masih tertanya-tanya sama ada ia berpunca mengenai masalah bahasa ataupun jenaka yang berbeza, ia memang sesuatu yang sukar untuk diungkapkan dengan kata-kata”

“Sejujurnya, saya lebih banyak mendiamkan diri ketika bersama dengannya, tetapi jika ada orang lain ada, baru saya petah berkata-kata. Ketika kami keluar berjalan-jalan, percikan itu juga tiada,” katanya kepada Kosmo!

Malah, untuk menjelaskan perasaan yang lebih terhadap Baim juga Elfira perlu berhati-hati selain mempunyai alasan tersendiri terhadap status perhubungan mereka itu.

“Kami berkawan sejak dahulu dan ia harus kekal seperti itu. Tidak tahu sam ada rasa cinta itu ada atau tidak kerana kami masih berkawan, jadi enggan memperkatakan sesuatu yang boleh mengguriskan perasaan. Jika bercinta, bolehlah kata putus cinta sedangkan kami tidak sebenarnya,”

“Pendek kata, tiada yang salah dalam hubungan ini, cuma pada masa yang sama tiada yang betul. Jadi, kami tidak boleh menerangkan definisi hubungan kami yang sebenar,” katanya. (rtky/s)


Waris Selamat Diijabkabul Bersama Pilihan Hati, Izzati Amirah

Dalam diam-diam, penyanyi lagu Rembau Most Wanted, Waris, telah selamat diijabkabulkan bersama isteri, Izzati Amirah Kamaruddin di Surau Al- Wehdah, Taman Lestari Permai di sini, pada jam 5.42 petang tadi.

Menurut Berita Harian, Waris atau nama sebenarnya, Muzzammil Akias menyerahkan mas kahwin sebanyak RM300 beserta wang hantaran berjumlah RM15,000.

Pengantin perempuan turut menerima sembilan dulang hantaran dan membalas sembilan kepada pihak lelaki. Waris ketika ditemui, melafazkan rasa syukur apabila hari bahagianya itu berlangsung dengan sempurna dan mengharapkan semua pihak mendoakan yang terbaik untuk mahligai yang baru dibinanya itu.

Esok pasangan pengantin baru ini akan diraikan dalam satu majlis resepsi di kediaman pihak perempuan. Malah peminat Waris pastinya akan turut sama mendoakan kebaikan yang terbaik buat penyanyi ini. Kami kongsikan sekeping dua gambar Waris dan isterinya hasil kiriman peminat kepada kami. Enjoice! (rtky/s)


Jue Aziz Terkilan Bapa Tak Sempat Timang Cucu, Sempat Mohon Maaf

Berkongsi kisah mengenai ayahnya, Abdul Aziz Maidin, yang seakan-akan merajuk pada Aidilfitri ini, pelakon Jue Aziz tidak menyangka perkara tersebut sebagai petanda pemergian bapa tersayangnya itu. Allahyarham dikebumikan di tanah perkuburan di kawasan Nilai pada malam tadi.

“Saya terkilan sebab belum mengandung lagi dan bapa tidak sempat tengok cucunya. Abah berkelakuan agak pelik kebelakangan ini sebab dia macam merajuk dengan kami semua. Rupa-rupanya abah hendak pergi (meninggal) patutlah dia jadi sensitif dan merajuk dengan anak-anak”

“Kali terakhir saya berjumpa arwah pada malam tadi (semalam) di hospital. Dia buka-buka mata saja dia peluk saya. Saya dan adik-beradik sempat minta maaf, namun saya reda sebab doa saya agar abah pergi pada hari dan waktu yang baik ditunaikan Allah,” katanya kepada Harian Metro.

Bapa Jue Aziz yang berusia 67 tahun meninggal dunia pada petang semalam akibat serangan jantung di sebuah hospital di Seremban malah perkara tersebut turut membuatkan mereka sekeluarga terkejut kerana sebelum ini bapanya hanya menghidap kencing manis dan darah tinggi. (rtky/s)


Shaheizy Sam Tidak Mahu Kahwin Di Hotel Mewah, Mahu Raikan Peminat

Seperti diduga, Shaheizy Sam masih lagi berahsia mengenai siapakah bakal isterinya namun dalam masa yang sama mengakui bahawa pelakon Syatilla Melvin merupakan antara wanita paling rapat dengannya ketika ini.

“Saya akui Syatilla memang rapat dengan saya dan keluarga. Kami kenal sejak enam tahun lalu dan dia pernah menyertai keluarga saya sebelum ini. Itu bukan perkara asing kerana bekas teman wanita saya sebelum ini pun pernah mengikuti percutian kami sekeluarga kerana rapat dengan kakak saya, Zizie Izette”

“Ibu saya juga tidak kisah kalau ada rakan artis yang rapat dengan anak-anaknya turut serta dalam percutian kami. Tiba masa, saya pasti menguar-uarkan berita baik ini kepada semua. Terus terang, Saya tidak mahu buat majlis di hotel mewah”

“Sebaliknya memilih tempat terbuka seperti padang yang besar supaya semua peminat dapat sama-sama meraikan majlis perkahwinan saya nanti. Tanpa peminat, saya mungkin tidak berada pada tahap sekarang. Selain keluarga, merekalah tulang belakang saya,” katanya kepada Harian Metro.

Semoga apa yang diinginkan Sam bakal menjadi kenyataan. Pastinya nanti meriah padang besar tersebut dengan peminat Sam yang mahu turut sama menyambut hari bahagia pelakon tersebut. (rtky/s)


Anis Al Idrus Akui Berpisah Jalan Terbaik, Anggap Ujian Daripada Allah

Tidak mahu mendedahkan punca sebenar mereka putus cinta, Anis Al Idrus mengakui perpisahan merupakan jalan terbaik buat pasangan ini selain redha dengan perkara tersebut demi kelangsungan masa depan masing-masing.

“Seperti yang diberitahu bahawa kami sudah berpisah sejak lima bulan lalu dan saya anggap ia sebagai tiada jodoh antara kami. Bukan senang juga untuk buat keputusan dan kami rasa ini adalah jalan terbaik setelah memikirkannya secara mendalam”

“Saya tidak akan beritahu kenapa dan punca kami berpisah kerana sebarang kenyataan kami nanti akan mengaitkan keluarga kedua-dua belah pihak. Biarlah kami sahaja yang tahu dan menjadi rahsia kami,” ujarnya kepada mStar Online.

Tambah Anis lagi, dia sendiri sudah tidak berhubung dengan Sharnaaz sejak lima bulan lalu dan percaya apa yang terjadi kini merupakan ujian Allah dan yakin ia mempunyai hikmah tersendiri selain mahu menumpukan sepenuh perhatian kepada kerjaya. (rtky/s)


Abby Abadi Doakan Perkahwinan Berkekalan

Tahniah kepada Abby Abadi kerana bakal diijabkabulkan pada 14 Ogos tahun ini, bersama lelaki pilihan hati yang dikenali sebagai Jai Ezzany. Perkara tersebut diumumkan Abby sendiri melalui akaun Instagram miliknya.

“Panjang nak cerita. Apapun, kami ambil keputusan untuk mempercepatkan ‘kerja baik’ ini agar sentiasa berada di bawah keredhaan Allah dan tidak terlibat dgn perkara-perkara yang tidak diingini. Beberapa minggu je lagi ni”

“Syukur Allah permudahkan segala perancangan kami. Terima Kasih Allah atas jodoh ini. Doakan ini akan jadi ‘perkahwinan’ yang terakhir buat kami,” jelasnya melalui muatnaik di akaun Instagram miliknya. Tambah Abby, dia mengenali lelaki tersebut dari tahun 2013 lagi.

Sebelum ini Abby mengalami dua kegagalan dalam perkahwinan bersama aktor Norman Hakim dan Noor Farhan Che Bakar. Semoga segala urusan Abby dipermudahka serta doa Abby untuk menjadikan perkahwinan ini adalah yang terakhir akan termakbul. (rtky/s)


Elizabeth Tan Lebih Berhati Hati Dengan Lelaki Selepas Kontroversi

Setelah terpalit dengan kontroversi berkaitan lelaki baru-baru ini, Elizabeth Tan menjelaskan dia mula berasa takut untuk terlalu mesra dengan mana-mana lelaki yang terlibat dalam arena seni tanah air.

“Sudah tentu saya rasa takut untuk rapat dengan mana-mana lelaki terutama orang dalam industri, saya tidak mahu dikaitkan lagi dan menjadi mangsa gosip”

“Kalau ada yang ingin berkenalan atau cuba hantar mesej, saya hanya jawab ringkas seperti “ok” atau “lol” atau tidak jawab langsung bagi mengelakkan perbualan tersebut berlanjutan,” katanya kepada mStar Online.

Elizabeth sebelum ini pernah dikaitkan dengan bekas tunang Adira, Shahrul Nasrun sehingga dikatakan menjadi punca keretakan hubungan pasangan tersebut sebelum ini. Bagaimanapun Adira sendiri mengakui sendiri bahawa Elizabeth tidak bersalah di dalam perkara itu.

Selain itu, penyanyi ini turut digosipkan bercinta dengan bekas suami pelakon Nabila Huda iaitu Eddie daripada kumpulan Tiga Swagger. Eddie juga turut menafikan perkara berkenaan. Apa yang penting, peminat sentiasa memberi sokongan kepada Elizabeth dalam meneruskan kerjayanya. (rtky/s)


Mawi Kongsi Pengalaman Berada Di Bumi Palestin, Israel

Berpeluang menjejakkan kaki di bumi Palestin dan juga Israel pada Mei lalu, Mawi menjelaskan pengalaman berada di sana adalah jauh berbeza daripada apa yang digambarkan di dada media dan akhbar.

“Kita biasa dengar tentang bahaya dan bermacam lagi cerita mengenai keadaan di dua negara ini tetapi apabila saya sampai di sana, ia sebenarnya berbeza dengan apa yang sering digambarkan. Apa yang boleh saya katakan, temnpat-tempat tersebut suasananya harmoni dan persekitarannya bersih”

“Bayangkan, Tel Aviv suasananya seperti di Singapura, bersih. Kami masuk ke negara tersebut melalui Jordan. Saya bersama 10 kru saya dan selebihnya adalah ahli rombongan yang hendak pergi bercuti.

“Alhamdulillah segalanya berjalan lancar. Cuma, setibanya kami di sempadan Tel Aviv, kami menjalani pemeriksaan ketat dan ditahan lebih kurang tiga jam. Kami dimaklumkan kerana masalah pasport sebelum dibenarkan meneruskan perjalanan,” jelas Mawi kepada Malaysian Digest.

Selain itu, Mawi juga sempat mengunjungi beberapa tempat penting seperti masjid Al-Aqsa, masjid Buraq selain turut terserempak dengan remaja yang membawa senjata (pemandangan biasa penduduk di sana) ketika berkunjung ke pasar malam di sana sehingga membuatkan dia meremang bulu roma. (rtky/s)


Abam Bocey Nafi Bercumbu, Akui Sedang Kenal Hati Budi Seseorang

Baru-baru ini, Abam Bocey telah dihimpit dengan penyebaran gambar lelaki bersusuk tubuh gempal bercumbu dengan seorang wanita yang dikhabarkan adalah dirinya. Bagaimanapun tuan empunya badan tampil menafikan perkara tersebut.

“Itu memang bukan saya. Ia memang fitnah. Janganlah sewenang sewenangnya menuduh itu dan ini. Saya pun kurang pasti apa motif cerita itu dibuat. Tapi saya tak perlu cerita murahan sebegini untuk popular,” katanya.

Selain itu, Abam memberitahu BH Online bahawa dia kini sememangnya sedang mengenali hati budi sesorang sejak setahun lalu namun ketika ini, pelawak yang juga sedang dalam proses menurunkan berat badan enggan mendedahkan siapakah gadis bertuah tersebut.

“Kalau ada jodoh panjang, saya mahu memperisterikannya. Tapi semua itu masih dalam perbincangan,” katanya. Kami pasti, peminat Abam pasti gembira dengan perkhabaran ini dan pastinya mendoakan yang terbaik buat selebriti kesayangan mereka ini. (rtky/s)


Zizan Razak Mahu Ikut Cara Fahrin Ahmad Kahwin Secara Mengejut

Ibarat masih lagi berteka-teki dengan peminat dan juga pihak media mengenai perkahwinannya, pelakon dan pengacara Zizan Razak menjelaskan bahawa dia mahu berkahwin secara tiba-tiba seperti yang dilakukan oleh Fahrin Ahmad sebelum ini.

“Macam mana pun saya mesti kahwin. Saya kena kahwin. Sebagai lelaki saya pun nak kahwin dan ada keluarga sendiri. Insya-Allah, semua yang dirancang bagaimana biarlah ia menjadi rahsia keluarga saya. Tak ada apa-apa pun sebenarnya”

“Saya suka cara Fahrin Ahmad yang berkahwin secara ‘tiba-tiba’ dan ‘mengejut’. Cara itu nampak lebih afdal. Kalau boleh saya nak ikut cara dia,” katanya kepada BH Plus selain merahsiakan status hubungan dia dan pasangan yang dikatakan sudah pun berpisah.

Selain soal perkahwinan, Zizan juga dalam masa yang sama berdepan dengan pelbagai kontorversi yang tidak putus-putus sebelum ini. Muncul sebentar dengan khabar angin mahu berkahwin, ada peminat yang melihat perkara tersebut sebagai salah satu cara untuk kembali meredakan keadaan.

Peminat pastinya tidak sabar mendengar berita gembira daripada asyik mendengar cerita berdolak-dalik. Apa pun, pastinya Zizan tahu apa yang dilakukannya. Semoga apa yang dirancang dan direncanakan oleh Zizan akan dipermudahkan. (rtky/s)


Zara Zya Akui Lebih Sesuai Watak Gadis Kampung

Percubaa pelakon Zara Zya membawakan watak berbeza seperti tidak menjadi apabila dia mengakui sendiri bahawa penonton lebih gemar menonton lakonannya ketika mebawa watak perempuan kampung.

“Saya ada bawa watak perempuan jahat dan baru-baru ini watak perempuan skema dalam drama bersiri Dalina, namun drama-drama tersebut tidak mendapat sambutan dan orang tidak tahu. Lagipun saya ini bukan seorang yang memilih”

“Apa sahaja tawaran yang datang dan jika bersesuaian dengan masa, saya akan terima tanpa melihat watak atau skrip yang ditawarkan,” katanya kepada Sinar Harian sambil menyatakan bahawa dia mengkaji dahulu skrip sebelum membawakan watak.

“Walaupun watak perempuan kampung, namun saya sentiasa pastikan lakonan saya berbeza dalam setiap watak. Ramai peminat merungut dan meminta saya bawa watak berlainan seperti mahu saya jadi perempuan jahat atau GRO”

“Mereka kata kebanyakan watak saya sama sahaja iaitu perempuan kampung yang teraniaya dan tiada perubahan sejak drama Love You Mr Arrogant,” katanya. (rtky/s)


Sharnaaz Ahmad Kini Kembali Solo, Mahu Jadi Jutawan Sebelum Umur Jangkau 30 Tahun

Mengakui kini dirinya sudah kembali single, Sharnaaz Ahmad menjelaskan bahawa hubungannya bersama pelakon Anis Al Idrus terputus hampir lima bulan lalu namun enggan mendedahkan sebab perpisahan mereka.

“Hubungan kami sudah lama terputus iaitu sejak lima bulan lalu. Malah ketika kami sama-sama menghadiri Anugerah Bintang Popular Berita Harian (ABPBH) April lalu, hubungan kami bagai retak menanti belah”

“Keputusan untuk berpisah ini kami buat bersama-sama. Tak perlulah nak didedahkan apakah puncanya Cuma apa yang boleh dikatakan hubungan ini memang tidak dapat diteruskan,” katanya kepada BH Online.

Selain itu, pelakon ini menjelaskan bahawa dia hanya ingin fokus kepada bidang perniagaan ketika ini dan menafikan perpisahan tersebut membuatkan dirinya sedih, sebaliknya Sharnaaz mempunyai target sendiri sebelum umurnya menjangkau 30 tahun.

“Saya tak rasa apapun. Apa yang penting sekarang ini saya mahu fokus dalam bisnes. Saya mahu menjadi jutawan sebelum usia saya 30 tahun,” jelasnya. (rtky/s)


Azwan Ali Maki Peminat Di Laman Sosial Tanpa Sebab

Melalui satu kiriman gambar yang kami terima, Azwan Ali katanya telah meninggalkan kata yang agak kasar di akaun Instagram orang lain – tanpa bersebab. Pelik sungguh sehingga tidak tercapai akal mengapa perkara sebegini terjadi.

“Err, kepala bapak ko #PUII,” komen Azwan Ali yang ditinggalkan di akaun Instagram orang yang tidak dikenalinya itu. Jika difikirkan, sebelum ini mangsa kemalangan jalan raya pun turut jadi bahan hinaan pengacara ini, tidak mustahil perkara yang sama berlaku terhadap orang awam.

Apa pun, mangsa hinaan tersebut tidak cepat melatah malah turut mendoakan agar terbuka ruang untuk menerima hidayah selain mendoakan ketenangan jiwa Azwan Ali. Semoga perkara ini tidak berulang lagi dan kepada mangsa, bertabahlah.

Selain mangsa kemalangan yang terkorban turut menjadi mangsa, pelawak dan pengacara Nabil Ahmad juga turut terkena tempias sebelum ini kerana didakwa tidak menegurnya di lapangan terbang baru-baru ini. Dengan rendah diri, Nabil tampil memohon maaf berkenaan perkara tersebut. (rtky/s)


Gambar Mawar Rashid Berpeluk Dengan Kekasih Jadi Bahan Kritikan Peminat

Gara-gara bergambar mesra dengan kekash hati di laman sosial, nampaknya tindakan Mawar Rashid tersebut tidak disenangi oleh peminat dan juga kebanyakan masyarakat yang ‘sakit mata’ melihat perkara tersebut.

Melalui muat naik di Instagram Miss Kepoh tersebut, pelbagai tohmahan dan juga kritikan telah dilemparkan kepada bekas Dewi Remaja ini. Jika dilihat sebelum ini, Mawar kebiasaannya tidak ambil pusing dengan apa yang diperkatakan terhadapnya.

Apa pun, semoga kritikan dan juga kontroversi akan mendewasakan lagi Mawar atau sesiapa saja selebriti yang terlibat di dalam dunia seni. Mungkin juga Mawar mempunyai jawapan tersendiri dalam setiap apa yang dikongsikannya di laman sosial. (rtky/s)


Keluarga Akim Ahmad Terima Stacy, Belum Rancang Kahwin

Sebelum ini kecoh seketika mengenai isu Akim Ahmad dan juga Stacy melibatkan perkara sensitif berkaitan agama. Apa pun, di sebalik perkara tersebut, keluarga kepada kedua-dua belah pihak ini sentiasa positif.

“Semuanya positif, baik dari sebelah saya termasuk keluarga Stacy. Jadi, tidak ada apa-apa isu berlaku antara keluarga kami. Alhamdulillah, keluarga boleh terima Stacy. Tetapi, seru itu (kahwin) belum sampai lagi”

“Kalau sudah ada seru, Insya-Allah. buat masa sekarang tidak kot. Kita berkawan dulu macam biasa dan masih belum lagi memikirkan peringkat seterusnya. Mana tahu tahun depan? Rezeki dan jodoh bagi saya adalah suatu benda yang saya tak tahu nak terangkan,” katanya kepada BH Plus.

Malah Akim dalam masa yang sama turut menyatakan rasa gembiranya kerana dapat menyambut Aidilfitri bersama-sama selain turut mengenakan pakain yang sedondon. (rtky/s)


Aeril Zafrel Dalam Ilmu Perubatan Islam Demi Lindungi Keluarga

Berkongsi cerita bersama dengan mStar Online, Aeril Zafrel mendedahkan bahawa dia sebenarnya mempunyai kebolehan untuk melihat makhluk halus yang diperoleh selepas ibu bapanya meninggal dunia akibat terkena ilmu hitam beberapa tahun lalu.

“Kadang-kadang hijab saya terbuka dan saya boleh lihat (makhluk halus). Tetapi saya tidak mahu terlalu banyak menceritakan perkara berkenaan. Takut orang salah tafsir pula. Semua itu bermula selepas ibu-bapa saya meninggal dunia kerana buatan orang”

“Tidak lama selepas itu saya pula yang terkena. Kejadian tersebut membuatkan saya cuba belajar ilmu-ilmu perubatan Islam. Tetapi bukan untuk merawat orang pun. Saya belajar agar dapat melindungi keluarga sekiranya ada apa-apa berlaku” katanya lagi.

Apa apa pun, semoga segala usaha pelakon ini dalam melindungi keluarganya akan dipermudahkan. Malah peminat pasti akan mendoakan yang terbaik untuk keluarga bahagia ini. (rtky/s)


Kawan Minat Sheera Iskandar Dalam Diam

Jika sudah jodoh, pelbagai perkara boleh terjadi termasuklah apa yang berlaku kepada Sheera Iskandar apabila dia dirisik oleh ‘kawan biasa’ yang sebenarnya sudah lama menaruh hati kepadanya.

“Sebenarnya pihak lelaki terlebih dahulu datang merisik saya pada Mei lalu dan berbincang mahu bertunang pada Ogos depan. Tetapi entah bagaimana pada Ramadan baru-baru ini, tiba-tiba sahaja kedua-dua belah pihak setuju untuk kami terus bernikah sahaja dan tidak perlu membazir mengadakan majlis tunang bulan depan.

“Tapi In Sha Allah, ianya akan berlangsung pada bulan hadapan. Alah, majlis itu akan diadakan secara kecil-kecilan sahaja kerana ianya hanya nikah gantung dan kami akan menjemput pihak media dan rakan-rakan yang rapat pada majlis kami nanti sahaja,” katanya kepada Murai.

Menurut pelakon ini, dia dan juga bakal suaminya itu, Doul Harun tidak pernah bercinta dan mereka sendiri jarang berjumpa malah kali terakhir mereka berjumpa adalah empat tahun lalu. Jika anda ingin tahu, apa yang berlaku ke atas Sheera adalah doanya selama ini yang disifatkannya kini sudah termakbul.

“Semuanya berlaku dengan pantas, dia datang merisik, ibu saya suka dan terima, kemudian tidak semena-mena kami akan berkahwin pada bulan depan. Saya pula tidak menolaknya kerana saya pernah berdoa kepada Allah supaya temukan saya dengan jodoh dengan segera supaya saya tidak perlu berkawan lama atau menjalinkan hubungan cinta dengan dia. (rtky/s)


Nubhan Terima Banyak Tajaan Untuk Majlis Pernikahan Nanti

Tahniah kepada penyanyi Nubhan kerana akan melangsungkan perkahwinan pada 29 Ogos depan bersama pilihan hatinya yang juga merupakan seorang doktor gigi, Aiffah Hidayah di dalam satu majlis yang akan diadakan di Seremban.

“Alhamdulillah, selepas lebih 10 bulan mengikat tali pertunangan kami memilih untuk disatukan pada tarikh 29 Ogos iaitu pada hari Sabtu di Seremban. Setakat ini tetamu dianggarkan 2,000 orang termasuk keluarga, rakan-rakan terdekat, pihak media dan kenalan yang mengenali saya”

“Saya dan keluarga buat sendiri perkahwinan ini, memang pada asalnya kami ambil perunding perkahwinan tetapi banyak sangat hal, jadi saya buat sendiri sahaja. Penaja pun banyak yang saya terpaksa tolak kerana susah nak berurusan”

“Saya tidak kisah sangat siapa yang ingin menaja perkahwinan saya tetapi biarlah orang itu ikhlas dan tidak banyak masalah,” ujarnya kepada mStar Online selain mengakui ada nama besar yang ingin menajanya namun agak susah untuk berurusan.

Nubhan mengikat tali pertunangan dengan Afifah Hidayah dalam satu majlis di kediaman wanita itu pada 7 Oktober 2014. Apa pun, semiga majlis pernikahan nanti akan berlangsung dengan jayanya selain dipermudahkan segala urusan. (rtky/s)


Mimi (ONE) Akui Sudah Nikah Mei Lalu Atas Permintaan Ayah

Penyanyi Kumpulan One Nation Emcees (ONE), Mimi, melalui Harian Metro mengesahkan sudah bernikah dengan lelaki pilihannya, Mohd Firdaus Hajar, sejak 16 Mei lalu. Majlis tersebut disegerakan adalah di atas permintaan bapanya.

“Saya minta maaf. Ketika itu saya belum bersedia ditambah dengan keadaan kesihatan bapa tidak mengizinkan. Keputusan untuk bernikah segera adalah permintaan ayah. Mengikut perancangan asal, majlis sepatutnya berlangsung pada November depan,” katanya.

Mimi atau nama sebenarnya Shamimi Amalina Norhisham berkata, selepas 12 hari bernikah, bapanya meninggal dunia akibat barah hati dan pendarahan dalam perut pada 28 Mei lalu. Menurut Mimi, sehingga hari ini dia dan suami masih belum menjalani kehidupan sebagai suami isteri kerana tidak tinggal sebumbung.

Mimi dan Firdaus bakal melangsungkan majlis persandingan pada 7 November ini di Dewan Sivik Majlis Bandaraya Petaling Jaya. Mereka bertunang awal tahun lalu yang juga dilakukan tanpa pengetahuan ramai termasuk pihak media. (rtky/s)


Hanez Suraya Enggan Ulas Dakwaan Rumah Tangga Ada Masalah

Bermula dengan muatnaik gambar di Instagram seperti meluahkan perasaannya, Hanez Suraya
bagaimanapun enggan mengulas lanjut mengenai perkara berkenaan, lebih-lebih lagi ada yang mendakwa rumah tangganya kini sedang dilanda masalah.

“Tiada komen. Ini kerana sekarang saya sudah bergelar isteri orang dan tidak elok untuk saya mengulas tentang perkara tersebut secara terbuka. Isu dan kontroversi bukan perkara baharu dalam karier saya dan apa yang saya pelajari dari pengalaman lalu adalah jangan cepat melatah dan ambil sikap berdiam diri”

“Apa yang orang ingin kata tentang saya atau telahan mengenai rumah tangga kami, biarlah,” katanya kepada mStar Online, menjelaskan situasi rumah tangganya ketika dihubungi baru-baru ini.

Menurut Hanez, dia tidak mahu dan juga bimbang jika komen yang dikeluarkannya berhubung dakwaan berkenaan akan disalah anggap oleh sesetengah media sekaligus akan menimbulkan masalah lain pula. Malah pelakon itu kini mahu menumpukan sepenuh perhatian kepada keluarga.

Hanez kini yang sudah masuk empat bulan hamil berharap peminat mendoakan kesihatan dia dan juga bayinya menjelang hari kelahiran. Pastinya peminat akan sentiasa mendokan yang terbaik buat selebriti kesayangan mereka ini. (rtky/s)


Nor Albaniah Mengakui Diri Memang Seksi Sejak Tahun 90'an Lagi

Mungkin generasi peminat dunia hiburan baru tidak berapa kenal akan nama Nor Albaniah ini namun beliau cukup popular sekitar tahun 90’an dahulu melalui filem filem hits termasuklah Kekasih Awal Dan Akhir. Hari ini, beliau terpalit dengan kontroversi moden.

Nor Albaniah dalam kenyataan kepada mStar Online menjawab dakwaan sesetengah pihak yang beliau kini semakin seksi dalam berpakaian dan tidak sesuai dengan umurnya yang kini sudah berusia 45 tahun. Berikut merupakan jawapan beliau.

“Apa yang saya lihat mereka yang kutuk-kutuk saya ini adalah budak baru yang tidak kenal saya pun, saya bukan sekarang ni baru nak seksi. Mungkin emak mereka yang kenal saya lebih tahu penampilan seksi saya sejak dulu lagi”

“Saya juga bukan perasan untuk jadi muda seperti yang sering mereka katakan sebaliknya saya sudah biasa berpakaian dengan imej sedemikian,” ujarnya.

Beliau juga mengakui tidak kisah dengan komen komen negatif yang ditinggalkan di akaun Instagram beliau berkaitan cara pemakaian yang dipilih namun akan tetap memadam komen yang dianggap melampau kerana tidak mahu orang lain terpengaruh sama.

“Saya tidak rasa ia seksi kerana dulu pun saya pakai begini tiada pula yang kecam dan pada saya ia normal sahaja. Apa yang saya pakai itu ringkas dan selesa,” tambahnya. (rtky/m)


The Vatican Tapes Filem Penuh Kejutan

Terangkat! Mungkin itu perkataan yang sesuai bagi penulis membayangkan keterujaan ketika menonton filem seram arahan Mark Neveldine ini. Filem yang ditayangkan sejak 23 Julai yang lalu ini mengangkat kisah mangsa rasukan roh jahat (iblis) yang bukan sekadar meresap ke dalam tubuhnya sahaja. Ia digabungjalin dengan cantik dengan beberapa teori keagamaan yang memberi penyudah cerita yang bukan sekadar mengejutkan malahan membuka minda.

Filem ini berlegar di sekitar perhubungan 3 watak utama iaitu Angela Holmes lakonan Olivia Taylor Dudley , kekasihnya yang tinggal bersama (John Patrick Amedori) dan bapanya (Dougray Scott). Ketika menyambut ulangtahun kelahirannya, Angela telah luka dihiris pisau dan keesokannya terjadi satu kejadian aneh ketika dia dan kekasihnya menaiki bas dan bas itu diserang seekor burung gagak yang menjadi permulaan kisah seram ini.

Sejak itu berlaku perubahan kepada diri Angela yang sering bermimpi yang bukan-bukan, menjadi perengus dan mula bersikap pelik hingga menyebabkan satu kemalangan. Kemalangan itu membuatkan dia berada di dalam koma (dengan alat bantuan hayat), dan kemudian ketika pihak hospital menyarankan hayatnya ditamatkan, dia yang sepatutnya mati telah hidup semula.

Cukup saya katakan filem ini boleh membuatkan anda terpaku tetapi dalam masa yang sama teruja untuk mengetahui kesudahan. Ia digarap kreatif sebagai sebuah naskah filem seram yang berpandukan kepada amalan perubatan Kristian yang sebenarnya tidak jauh beza daripada perspektif orang Islam. Lebih-lebih lagi filem seram baik yang mempunyai pengaruh Kristian mahupun Islam tetap mempunyai patern yang sama, iaitu pertentangan terhadap kuasa syaitan / kuasa-kuasa jahat dari alam ghaib setelah mengambil kira faktor perubatan sedia ada.

Premis filem ini berkisar kepada teori yang digunapakai oleh masyarakat Kristian, maka dengan itu ia dikategorikan sebagai PG 13 (kandungannya yang bersabit konsep akidah dan sedikit pengaruh sensual memerlukan penjaga bagi remaja 13 tahun ke atas untuk memantau). Pun begitu ia masih aman di tonton sebagai wadah hiburan kerana jalan ceritanya lebih santai dan tidak bernuansa dakwah melainkan ada sedikit usaha untuk memberitahu apa itu iluminati dan isu anti-kristian disebaliknya di mana hal ini boleh diperdebat di luar pawagam sekiranya penonton berminat untuk menggali lebih makna daripada paparan hiburan yang ditampilkan.

Saya memuji filem ini tidak menggunakan pendekatan lazim ala Hollywood apabila pengarahnya memberi exaggeration pada setiap perbuatan/tindak tanduk watak Angela. Dengan skor muzik yang minimal (dan berbaur tradisional), dialog-dialog dalam bahasa Aramaic serta renungan tajam dan perubahan postur badan serta permainan kamera CCTV, ia cukup membuatkan segala rencah bersatu bagi menimbulkan ketakutan yang optimum bagi sebuah filem seram.

Saya terganggu melihat pendahuluan filem ini memaparkan pita rakaman kes rasukan terdahulu yang disimpan oleh pihak Vatican, tetapi ia tidak dihuraikan hingga ia menjadi klise kerana permainan footages pita-pita lama adalah idea yang sedikit lapuk. Mujur, penamat filem ini memberi impak yang berlainan. Jika tidak ia akan jadi sebuah lagi filem seram hambar.

Lakonan Olivia Taylor Dudley sebenarnya memuaskan kerana dia pandai memainkan peranan dalam perubahan wataknya. Kebanyakan babak-babak rasukan sebelum dia koma memberi warna yang cantik kepada jalan cerita tetapi menuju ke penghujungnya kita dapat melihat bagaimana kekeliruan dan persoalan yang ditimbulkan membuatkan penonton jadi tidak senang duduk dalam memberi simpati atau mencari erti siapa sebenarnya Angela terutama selepas babak ala ‘resurrection’.

Saya bagaimanapun tidak melihat filem ini sebagai sebuah filem ‘exorcism’ yang terlalu hebat sebaliknya ia nampak begitu ‘bercita-cita’. Biarpun pengarahnya bijak memerah idea bagi menampilkan nilai estetik bagi babak rasukan, tetapi tidak dapat tidak saya melihat berlaku pembaziran bakat bagi watak-watak sokongan yang dilakonkan oleh pelakon seperti Micheal Pena dan Djimon Honsou.

Selain itu, jalan cerita filem ini secara halus memberi pembayang bahawa pengaruh iluminati menjadi punca kepada paradigma pergolakan dalam dunia lain (syaitan dan iblis yang meronta ingin keluar dan mengusai dunia). Bagi saya pembikin filem-filem seram pasca ‘The Exorcist’ (1973) sendiri mencari punca yang sesuai bagi menjalin pemahaman isu antichrist dengan teori Dajjal (akhir zaman) yang sesuai ditonton oleh penonton yang lebih mass (pelbagai lapisan) tetapi premis (watak-watak utama) yang digunakan terlalu asas sedangkan ia cuba membawa isu besar seperti anti-christ (yang menurut perspektif islam mungkin sebagai contoh kelahiran Dajjal) hingga halatuju menjadi kecamuk di pertengahan.

Mungkin saya boleh kaitkan filem ini dengan filem ‘Constantine’ (2005) dari segi jalan cerita tetapi tidaklah begitu ketara kerana filem ini mempunyai elemen kejutan yang baik.

Yang boleh saya katakan, anda perlu masuk dan keluar dari pawagam dengan fikiran yang terbuka dan tanpa prejudis. Susah untuk saya ulas mengenai filem ini kerana ia melibatkan subjek yang agak menjadi kegemaran saya dalam pembacaan. Ini kerana bagi saya sebuah filem seharusnya memaparkan perspektifnya yang tersendiri dan atas dasar itu kita hormati kerana at the end of the day, film is just a visual of art and form of entertainment.

Saya rasa terhibur dan seronok menontonnya dan merasakan ia masih berbaloi untuk ditonton bagi yang betul-betul mencari filem seram yang bukan sekadar menakut-nakutkan tetapi memberi ruang kepada otak anda untuk berfikir dengan lebih jauh. Saya beri 3.5 BIJI ROTIKAYA!


Hans Isaac Berdebar Lakon Aksi Ranjang Dengan Aktres Jepun

Hero filem Nota, Hans Isaac menjelaskan bahawa dia berdebar apabila disuruh oleh pengarah untuk melakukan adegan ranjang bersama pelakon Jepun yang tidak dikenalinya dalam filem terbaru lakonannya bersama Maya Karin itu.

Memegang karakter sebagai Kamal, Hans Isaac nyata mempunyai gayanya tersendiri apabila melakukan aksi tersebut yang dianggap sebagai aksi paling mencabar dirinya sepanjang menjalani penggambaran filem kali ini.

“Hari pertama menjalankan penggambaran saya dah kena buka baju atas katil dan malu sangat apabila saya perlu berlakon dengan pelakon dari Jepun yang sememangnya saya tidak pernah kenal atau berjumpa. Berpeluh dan malu juga apabila disuruh melakonkan adegan yang sebegitu”

“Tapi saya perlu menjadi seorang profesional kerana mungkin di Jepun perkara ini normal di Malaysia tidak dan saya hormat dengan undang-undang negara. Apa yang kita buat ada hadnya,” katanya yang sebelum ini juga pernah melakonkan aksi bercumbuan dalam filem Miss You Like Crazy bersama pelakon Filipina.

Dalam pada itu, Hans turut menjelaskan pertama kali gandingannya bersama Maya Karin di layar perak tidaklah sesukar mana kerana mereka sebelum ini sudah pun mengenali. Menurutnya lagi filem ini tidak perlu untuknya mendapatkan chemistry bersama Maya.

“Filem ini minimum dialog dan anda akan dapat saksikan kelainan filem ini daripada filem-filem yang pernah anda tonton sebelum ini. Saya senang dengan Maya sebab sudah lama berkawan dalam industry dan Maya merupakan seorang pelakon yang berbakat besar membuatkan kita senang bekerja dengannya”

Filem Nota akan mula ditayangkan pada 13 Ogos 2015 secara serentak di seluruh pawagam tanah air. Bagi peminat-peminat Maya Karin dan hero kacak Hans Isaac jangan lupa untuk menyaksikannya pada bulan depan. (rtky/h)


Aeril Zafrel Mahu Kembangkan Bakat, Tidak Halang Wawa Zainal Berlakon

Pelakon Aeril Zafrel yang ditemui semasa majlis tayangan filem CCTV berkata bahawa dia akan berhijrah ke Indonesia sekiranya diberikan tawaran untuk berlakon dalam produksi filem atau drama di sana.

Sebelum ini juga Aeril Zafrel telah pun melebarkan sayapnya ke peringkat antarabangsa apabila telah menjayakan salah satu slot bersama Christina Ricci dan ini merupakan peluang kedua untuknya terus mengorak langkah ke peringkat yang lebih tinggi dalam dunia perfileman.

“Insya-Allah pada hujung tahun ini saya akan ke Indonesia untuk berlakon di sana dalam filem berjudul ‘Sabda Kekasih’. Filem ini merupakan filem berunsurkan Islam dan ketuhanan”

“Perancangan untuk berpindah ke sana, insya-Allah sekiranya ada rezeki dan kalau mendapat tawaran. Saya ke sana untuk mengembangkan lagi bakat,” katanya kepada Rotikaya ketika ditemui di majlis tayangan filem CCTV.

Dalam pada itu, Aeril sekali lagi menegaskan bahawa dia memberikan kebebasan untuk isterinya, Wawa Zainal untuk berlakon seperti biasa tetapi dengan komitmen serta tanggungjawab membuatkan Wawa terus berada di rumah untuk menjalankan tanggungjawab sepenuhnya sebagai seorang isteri dan ibu.

“Saya ikut kebebasan dia (Wawa), kalau dia nak berlakon saya turutkan sahaja dan tak pernah untuk mengehadkannya. Sekarang bila ada anak, kalau keluar untuk menjalankan penggambaran dia lebih rindu untuk pulang awal dan kadang-kadang nak lebih masa dengan anak,” tambahnya lagi.

Selain pelakon utamanya, Aeril Zafrel, filem CCTV ini turut diperkuatkan lagi dengan penampilan beberapa pelakon lain seperti Hasnol Rahmat, dan Asliza Abdullah serta seorang pendatang baharu, Ardel Aryana. Filem CCTV ini akan ditayangkan pada 30 Julai ini di seluruh pawagam Malaysia. (rtky/s)


Kerap Dukung Siti Saleha, Aaron Aziz Akui Alami Sakit Bahu

Pernah mengalami kecederaan di bahagian bahu sebelum ini, Aaron Aziz menjelaskan pengalaman mendukung Siti Saleha ketika penggambaran Cinta Paling Agung merupakan sesuatu yang sukar dilupakan.

Menurut Aaron, sebelum ini dia pernah mengalami kecederaan di bahagian bahu dan kesakitan itu semakin bertambah apabila dia melakonkan babak tersebut kerana perlu mendukung Siti Saleha dari ruang tamu sehinggalah ke bilik tidur.

Malah, rumah tersebut yang cukup luas sudah membuatkan Aaron ‘ngeri’ apatah lagi jarak antara ruang tamu dan bilik tidur begitu jauh lebih-lebih lagi apabila dia terpaksa mendukung aktres cantik itu sambil menaiki tangga.

Semoga Aaron cepat sembuh sepenuhnya daripada sakit bahu dan dapat terus meneruskan kerjayanya sebagai seorang pelakon. Atau mungkin Siti Saleha yang perlu turunkan berat. Gurau saja. (rtky/s)


Najwa Mahiaddin Luah Perasaan Selepas Bapa Digugur Jawatan Timbalan PM

Pengumuman senarai anggota Kabinet baru telah dilakukan Perdana Menteri Datuk Seri Najib Razak sebentar tadi dan dalam pengumuman tersebut, Datuk Seri Dr Ahmad Zahid Hamidi dilantik sebagai Timbalan Menteri dan Menteri Dalam Negeri baru, berkuat kuasa 29 Julai.

Sejurus selepas pengumuman itu dibuat oleh Najib, anak-anak bekas Timbalan Perdana Menteri, Tan Sri Muhyiddin Yassin, Najwa Mahiaddin dan Farhan Yassin meluahkan perasan mereka di laman sosial Twitter.

“Allah lebih mengetahui,” kata Najwa yang juga merupakan seorang penyanyi melalui akaun Twitternya.

Walaupun samar, tetapi status itu boleh memberi pelbagai tafsiran, tambah-tambah lagi rombakan kabinet ini dibuat selepas kritikan Muhyddin mengenai isu 1MDB dan The Edge.

Sementara itu, Farhan pula memuat naik gambar ayahnya yang menyentuh hati di laman Instagramnya. Gambar itu dipercayai dirakam di luar pejabat Perdana Menteri di Putrajaya selepas pengumuman rombakan tersebut. (rtky/s)


Puteri Balqis Tenang Terhadap Kritikan Yang Dilemparkan Kepadanya

Tidak mahu terus terpalit dengan aura negatif, bapa kepada Puteri Balqis, Azizi Aziz menjelaskan bahawa dia hanya mengendahkan kritikan segelintir pihak mengenai gambar anaknya yang menjadi kontroversi baru-baru ini.

“Kami gembira di sini (pulau) malah tidak peduli dengan orang lain. Biarlah mereka membuat penilaian sendiri,” katanya menerusi mesej menerusi aplikasi WhatsApp kepada mStar Online berhubung perkara tersebut.

Menurut Azizi, Puteri Balqis dalam masa yang sama turut membaca kesemua komen negatif mengenai gambar tersebut namun dia tetap tenang terhadap kritikan yang dilemparkan.

“Dia digelar dengan pelbagai gelaran tetapi dia tenang membaca semua komen tersebut. Dia okay,” katanya memberitahu mengenai situasi anak perempuannya ketika ini. Malah Balqis dilihat tenang menghabiskan masa bercuti melalui perkongsian gambar di Instagram. (rtky/s)


ISMA Mendakwa Budaya Kpop Di Malaysia Sebar Agama Kristian

Setiap kali berlangsungnya konsert yang dihadiri oleh artis Korea Selatan, pastinya akan timbul cakap cakap yang negatif & tidak berasas terhadap budaya hiburan K-pop di Malaysia lebih lebih selepas insiden peminat yang ghairah memeluk artis kesayangan mereka tidak lama dulu.

Baru baru ini Ahli Jawatankuasa Biro Dakwah Ikatan Muslimin Malaysia (ISMA), sebuah pertubuhan Melayu dan Islam sederhana, Ustaz Omar Kassim berkata penganjuran konsert K-pop adalah salah satu medium untuk penyebaran agama Kristian.

“DAP yang rapat dengan Evangelis ini pastinya menyokong konsert seperti itu sebagaimana mereka menyokong pesta arak tempoh hari, walaupun ia ternyata satu amalan yang merosakkan masyarakat serta mendapat tentangan hebat daripada majoriti rakyat Malaysia,” ujarnya.

Ustaz Omar menambah yang ada laporan menyatakan kebanyakan artis K-pop adalah aktivis gereja dan mereka mengambil kesempatan mengadakan konsert dengan membaca ayat-ayat daripada kitab Bible serta mengajak peminat mereka ke gereja.

Tidak tahulah sejauh mana dakwaan oleh Ustaz Omar ini benar namun pastinya ini sesuatu yang tidak boleh diterima oleh para peminat dunia hiburan Korea Selatan yang rata rata suka apabila artis kesayangan mereka hadir ke Malaysia meraikan peminat. (rtky/m)


Erra Fazira Terima Jika Ditakdirkan Kahwin Dengan Lelaki Muda

Kisah peribadi dan cinta Erra Fazira nampaknya terus menjadi perhatian ramai lebih lebih lagi bila tuan punya badan sendiri pernah mengakui dirinya kini sudah berpunya sekitar Mac 2015 yang lalu. Tidak pasti sama ada hubungan itu kini masih berjalan atau tidak.

Namun dalam temubual terbaru bersama Berita Harian, Erra Fazira menjelaskan yang jodoh beliau dengan sesiapa pun sama ada lelaki lebih berusia atau lebih muda adalah satu takdir yang tidak akan terjangka selain mengharap doa yang terbaik untuk masa depannya.

“Tidakkah soal jodoh itu di tangan Tuhan. Lihat sahaja bagaimana Rozita Che Wan dan Zain Saidin yang berbeza peringkat usia tetapi kini sedang mengecap bahagia. Sejarah Islam sendiri melihat bagaimana Rasulullah SAW berkahwin dengan isteri pertamanya Siti Khadijah yang lebih berusia”

“Usia itu bersifat subjektif. Pokok pangkalnya sekarang, doakan yang terbaik untuk saya. Andai ditakdirkan bercinta dengan lelaki mdua sekali pun, saya tak mampu melawan kehendak takdir,” ujar Erra Fazira yang ditemui di majlis sambutan raya bersama peminat. (rtky/m)


Nora Danish Naik Hantu Bila Didakwa Pakai Lambang Freemason

Nampaknya Nora Danish masih tidak habis-habis terpalit dengan kontroversi dan baru-baru ini saja, peminat telah mempertikaikan bentuk segi tiga yang terdapat di leher pelakon tersebut yang disifatkan menyerupai lambang Freemason.

“Freemason? Gila ke apa korang ni? Cuba Goggle Freemason punya lambang!!! Jangan negatif sangat la dengan semua benda. Tolonglah,” nafi Nora dalam satu komen yang menjelaskan perkara tersebut dan melalui cara jawapannya, ternyata Nora berang dengan tuduhan tersebut.

Semoga dengan jawapan Nora tersebut dapat memberi penjelasan kepada peminat yang sangat bimbang mengenai status lambang segi tiga tersebut. Ada yang menjelaskan bahawa lambang itu hanya tatu sementara dan selain itu ada juga yang menegur Nora agar berhijrah dan bertudung.

Semoga Nora tabah menghadapi pelbagai perkara yang menanti dan tidak mudah melatah dengan peminat yang prihatin. Jika semua segi tiga adalah lambang Freemason, bagaimana pula dengan nasi lemak bungkus? (rtky/s)


Penerbit Perlu Kreatif Hasilkan Drama Dan Filem Ikut Panduan LPF

Tindakan Lembaga Penapisan Filem Malaysia (LPF) yang menetapkan garis panduan serta larangan untuk babak intim dan juga bersentuhan menimbulkan reakasi berbaur. Berterus terang dengan perkara tersebut, Datuk Normashayu daripada produksi Pencil Pictures mempunyai pendapatnya sendiri.

“Rasa tak masuk akal sebab nama pun filem, kalau kita tidak boleh memuatkan babak seperti ini, itu bukan namanya filem. Macam mana kita nak hasilkan filem kalau mesej yang nak disampaikan tak sampai kepada penonton”

“Saya berfikiran positif dan tidak boleh nak lawan apa yang sudah ditetapkan. Kalau saya boleh lawan, saya akan lawan, tetapi memandangkan saya ini kerdil dalam industri, jadi saya ikut saja apa yang sudah ditetapkan,” katanya dipetik daripada Berita Harian.

Selain itu, dia juga menyatakan dalam masa yang sama perkara tersebut juga mampu dilaksana dengan merujuk kepada filem Ayat-Ayat Cinta dan cerita bercorakkan Islamik. Kebanyakan filem tersebut hanya menggunakan bahasa tubuh dan tanpa sentuhan namun memberikan kesan yang mendalam kepada penonton. (rtky/s)


Che Ta Rancang Masa Depan Dan Sentiasa Berfikiran Positif

Tidak mahu mencipta alasan untuk berjaya, Rozita Che Wan atau Che Ta mengakui bahawa kehidupan sebagai seorang selebriti sebenarnya mampu menjamin sebuah kehidupan seperti apa yang diidamkan oleh kebanyakan orang.

“Saya harus akui lima tahun pertama menjadi seorang pelakon, saya memang bekerja keras untuk mencari duit bagi menampung kehidupan saya. Tetapi selepas tempoh, ia berlaku sebaliknya pula apabila saya tidak lagi bekerja kerana wang,” kata Che Ta menerusi program hlive! Apa Kata Malaysia?

Tambah pelakon ini juga, pendapatan yang diperolehinya dalam jangka masa sebelum mampu mencecah RM60,000 hanya melalui lakonan sahaja dan tidak termasuk bayaran pengiklanan dan sebagainya.

Selain bijak dalam berbelanja, Che Ta juga menjelaskan bahawa dia sendiri dalam masa yang sama sudah merancang dengan membuat persediaan menceburi bidang perniagaan demi masa depannya. Namun tindakannya berkongsi gambar kemewahan di Instagram bukanlah atas dasar menunjuk-nunjuk.

“Niat saya bukan untuk menunjuk-nunjuk. Sebaliknya saya mahu masyarakat untuk berasa positif dengan apa yang mereka lihat. Hanya dengan kerja keras dan terus berusaha selain dengan niat yang jujur serta berfikiran positif, semua itu mampu dimiliki,” jelasnya. (rtky/s)


Hasnul Rahmat Padam Gambar Kontroversi, Masih Tahu Batas Agama

Menerusi penjelasan kepada Berita Harian, pelakon Hasnul Rahmat memberitahu bahawa dia masih mengetahui batas-batas agama selain terkilan dengan laporan media. Kata Hasnul, gambar yang dikongsikan di Instagram tersebut dilakukan secara spontan.

BACA: Pegang Anjing & Patung Jesus, Agama Hasnul Rahmat Jadi Pertikaian

“Semuanya bermula dengan blog yang memanaskan isu gambar itu. Sebenarnya ia sekadar patung di salah sebuah kafe milik rakan saya di Singapura. Tidaklah sehingga terpesong agama seperti yang didakwa kerana saya masih tahu batas-batas sebagai seorang Islam”

“Tohmahan yang dilemparkan juga tidak berasas kerana dilakukan tanpa usul periksa. Saya tidak mahu orang ramai terus membuat dosa ‘kering’ dengan menghamburkan cacian di dalam laman sosial Instagram,” katanya lagi yang kini sudah memadam gambar berkenaan di laman perkongsian gambar itu.

Selain itu, Hasnul juga turut menolak dakwaan bahawa perkara berkenaan dilakukan kerana ingin mempromosikan filem lakonan terbarunya, CCTV yang bakal ditayangkan di pawagam bermula pada 30 Julai ini.

“Tidak terfikir pun mengenai filem baru. Lagipun bukan saya yang keluarkan duit untuk filem itu. Saya hanya berlakon. Jadi tidak perlu untuk saya merancang strategi bagi meraih perhatian untuk ‘menjual’ filem itu,” katanya. (rtky/s)


Bella Dally Terkilan Tiada Kerja Kerana Bertudung

Pelakon Bella Dally mengakui bahawa dia merasa terkilan kerana ada pihak yang tidak mahu menerimanya bekerja gara-gara dia sudah berhijab. Menurut pelakon yang berasal dari Sabah ini, dia tidak menerima sebarang tawaran hampir setengah tahun.

Rasa kesal itu dinyatakan Bella atau nama penuhnya, Nabilah Ali Dally menerusi temu bualnya bersama majalah Harmoni, baru-baru ini melalui isu bumper Ramadan dan juga Aidilfitri.

“Memang saya lebih memilih watak dan banyak karakter macam tak sesuailah, so saya kena reject. Truthfully, agak susah sikit tapi I’m being positive and optimistic about it,” jelas Bella mengenai perkara yang sama melalui temubual bersama Astro Awani sebelum ini.

Pastinya kesabaran Bella dalam mengharungi perkara ini satu hari nanti akan terbalas jua. Malah penghirahan ke arah positif merupakan perkara yang baik dan pastinya ganjaran menanti di hadapan dan peminat juga pastinya tidak akan berhenti mendoakan artis kesayangan mereka. (rtky/s)


Pegang Anjing Dan Patung Jesus, Agama Hasnul Rahmat Dipertikai

Melalui perkongsian gambar di Instagram milik pelakon Hasnul Rahmat, terdapat beberapa gambar yang mula dipertikai masyarakat apabila dia memuatnaik gambar memegang anjing dan juga patung Jesus di laman sosial itu.

Memetik beberapa komen di Instgram Miss Kepoh, ada yang menyifatkan Hasnul sebegai free thinker dan ada juga yang menyatakan perkara berkaitan agama tersebut diserahkan kepada Tuhan sahaja untuk menilai apa yang dilakukan oleh pelakon ini.

Apa pun, pastinya Hasnul yang juga merupakan pelakon yang cukup berbakat dalam mendalami watak ini mempunyai jawapan tersendiri dalam setiap perkara yang dilakukan dan dikongsikan kepada masyarakat. (rtky/s)


Siti Saleha Tidak Tolak Poligami, Suami Perlu Adil & Ikut Lunas Agama

Berpunca daripada watak yang dibawanya di dalam drama Cinta Paling Agung, Siti Saleha menjelaskan bahawa dia tidak menolak kehidupan berpoligami namun suami juga perlu berlaku adil terhadap tanggungjawabnya.

“Perkahwinan bukan satu gurauan. Saya banyak belajar sepanjang melakonkan watak ini. Cinta Paling Agung membuka mata saya mengenai penceraian dan poligami. Andai nanti saya berkahwin, saya tidak dapat menerima kenyataan jika ditakdirkan terpaksa berkongsi suami”

“Saya tidak menolak kehidupan berpoligami tetapi suami harus berlaku adil dan mengikut lunas agama. Jangan pula nanti melukakan hati dan perasaan orang lain hanya kerana ingin mengambil kesempatan ke atas agama (menghalalkan agama),” katanya seperti yang dipetik melalui Beautifulnara.

Malah menurut pelakon ini juga, dia belajar mengenai banyak perkara melalui drama tersebut. Soal poligami merupakan soal yang sangat sensitif bagi kaum Hawa dan keterbukaan Siti Saleha menerima poligami pastinya mendapat pandangan berbeza daripada peminatnya. (rtky/s)


Fahrin Ahmad Kahwin Dulu, Bercinta Kemudian

Fahrin Ahmad dan juga isterinya, Elena Hani kini masih lagi berjauhan dan bagi pelakon tersebut, apa yang dilaluinya kini diibaratkan seperti pasangan kekasih, kerana tidak duduk serumah dengan isterinya.

Malah apa yang dilakukan mereka kini juga umpama kahwin dulu, bercinta kemudian oleh kerana perbezaan tempat tinggal dan juga masa. Buat masa sekarang, menurut Fahrin, mereka masih lagi berhubung melalui Skype dan Elena hanya akan pulang ke tanah air jika bercuti.

“Hubungan kami banyak menjurus kepada kawan dan di waktu yang sama belajar bercinta. Kata orang bercinta selepas kahwin. Rasanya itu lagi meriah,” jelasnya kepada Utusan Malaysia.

Apa-apa pun semoga segala urusan dipermudahkan dan ikatan percintaan di antara pasangan ini akan sentiasa kukuh sehingga kahir hayat. Peminat pun suka sangat bila Elena dan juga Fahrin muatnaik gambar bersama di Instagram. (rtky/s)


Peminat Tegur Cara Zahida Rafik Berpekaian

Gara-gara kerana bergambar seksi bersama rakan-rakannya, ada peminat yang melabelkan pelakon Zahida Rafik sebagai seksi di akaun Instagram miliknya. Semakin melarat nampaknya gejala melabelkan individu lain ketika ini.

Seperti kebiasaan yang kita lihat di bahagian komen Instagram yang ada perbalahan, pastinya ada pihak yang menyokong dan membantah apa yang dilakukan oleh selebriti ini sehinggakan menjadi satu pertengkaran berpanjangan.

Melihatkan kepada caption pada gambar yang dimuatnaik, kemungkinan Zahida menghadiri sebuah majlis yang mempertemukan dia dan rakan lama. Selain pelakon ini, gadis yang mengenakan busana gelap di dalam gambarnya itu turut sama dicemuh.

Apa-apa pun, semoga peminat Zahida Rafik mendapat apa yang mereka cari dengan berbalah di ruangan komen ketika orang lain sedang sibuk lagi membantu orang tidak upaya sama-sama menyambut Aidilfitri dengan lebih bermakna. (rtky/s)


Nur Fazura Masih Belum Sedia Berhijab Penuh

Mengakui belum lagi bersedia untuk bertudung kerana sering berselendang ketika Ramadan baru-baru ini, Nur Fazura dalam masa yang sama turut menyatakan bahawa perkara tersebut adalah sesuatu yang besar baginya dan bukanlah boleh dibuat main-main lebih-lebih lagi ia melibatkan hubungan dengan Tuhan.

“Saya belum lagi bertudung penuh, sebab saya rasa penghijrahan ini adalah satu yang besar. Kalau saya betul2 nak berhirah tu banyak benda yang saya kena fikirkan. Ianya perlu datang dari hati, bukannya saya tak bersedia sepenuhnya”

“Kenapa saya beselendang tu ialah hanya semata-mata untuk menghrormati bulan ramadan. Satu lagi memang saya suka berselendang, saya rasa bila saya pakai first day tu, second day saya rasa nak pakai lagi, third day nak pakai lagi, saya rasa… tak tau, the feeling is very nice.

Kalau nak berhijab penuh tu, kena tunggu dululah. itu antara saya dan Allah. Penghijrahan itu pada saya bukan perkara yang main-main dan perkara diambil ringan. Ia datang dari hati dan ikhlas,” katanya kepada Melodi.

Semoga usaha Fazura untuk berhijab akan terlaksana satu hari nanti, malah peminatnya di Instagram pun sentiasa memuji selebriti ini jika dia memuatnaik gambar bertudung di laman sosial tersebut. Mungkin juga peminat sudah bersedia beli tudung jenama Fazura. Eh. (rtky/s)


Zarina Zainuddin Masih Belajar Pakai Tudung, Mohon Peminat Doakan

Mengakui masih lagi dalam proses belajar memakai tudung, Zarina Zainuddin menjelaskan bahawa jika terdapat sebarang tawaran berlakon yang memerlukannya dia membuka tudung, dia bersedia melakukan perkara tersebut.

“Saya pun baru belajar ni, Insya-Allah, doakan saya. Tapi jika ada offer berlakon yang memerlukan saya buka tudung, saya bukalah. Saya punya karier ini adalah karieri cari makan saya. suami saya izinkan saya”

“As long saya tahu apa yang saya buat, saya keluar rumah, saya pakai tudung okaylah. saya rasa macam tu lah. itu antara saya dan Tuhan,” katanya tenang kepada Melodi baru-baru ini. Malah anak-anaknya juga turut suka melihat ibu mereka bertudung.

Apa pun semoga usaha Zarina terus berhijrah akan terus dipermudahkan malah melalui peminat di Instagram,
rata-rata menyokong perubahan pelakon ini. (rtky/s)


Eja Bimbang Gejala Sosial Libatkan Kanak Kanak Di Malaysia

Melihatkan kes melibatkan kanak-kanak terutamanya pedofilia yang sering menjadi perhatian di media sosial mahu pun akhbar, pelakon Eja mengakui dia turut berasa bimbang dengan perkara tersebut.

“Sekarang ini banyak sangat gejala sosial atau kes-kes yang membabitkan kanak-kanak berlaku di negara kita. Ia menjadi kebimbangan besar buat saya lebih-lebih lagi anak saya, Nur Eishal yang berusia lima tahun setengah, akan mula bersekolah pada September ini”

“Secara jujur, saya risau jika anak saya diculik atau dibuli kerana dialah harta saya dunia dan akhirat. Bohonglah jika tak ada kerisauan itu dan saya doakan semuanya berada dalam lindungan Allah,” katanya kepada Tonton Extra.

Selain itu, Eja juga menyatakan bahawa dia tidak dapat membayangkan jika kejadian seperti itu berlaku kepada diri sendiri. Apa pun, semoga Eja dan keluarga sentiasa dilindungi daripada perkara yang tidak berlaku(rtky/s)


Siti Saleha Impi Miliki Rumah Sendiri Tahun Hadapan, Tidak Mahu Terburu Soal Jodoh

Jika Neelofa dengan tudungya, Maya Karin dengan hartanahnya, bagi Siti Saleha pula, dia kini sedang berjinak-jinak di dalam perniagaan saham yang dianggap sangat berisiko jika kurang ilmu mengenai pengurusannya.

“Sebelum ini saya tidak pernah tahu mengenainya dan cuba belajar sikit demi sikit. Awalnya memang takut tapi saya cuba dengan modal sikit-sikit. Selepas lapan minggu mencuba, nampaknya ada sikit peningkatan memberangsangkan”

“Sasaran saya tahun hadapan untuk memiliki rumah sendiri. Selain kena berjimat cermat dalam berbelanja, saya kena cari cara untuk tingkat pendapatan. Saya juga ingin memiliki nama sendiri sperti jenama kasut atau pakaian sendiri satu hari nanti,” katanya kepada Metro Ahad.

Selain itu, pelakon ini juga dalam masa yang sama mengakui sudah lama tidak bertemu teman lelakinya yang berasal dari Portugal kerana jejaka tersebut kembali ke negara asalnya atas tanggungjawab keluarga. Saleha sendiri pun tidak mahu terburu-buru dalam soal perkahwinan.

“Buat masa ini, saya okey saja sebab sibuk dengan penggambaran drama Uda dan Dara selama lima bulan. Jadi rasa ‘rindu’ itu kurang sikit terasa. Lagipun sesekali kami masih bertanya khabar melalui medium lain seperti Skype,” katanya. (rtky/s)


Nora Danish Tak Mahu Kahwin Semata Mata Puaskan Hati Orang

Mengakui bahawa dirinya tidak mahu terburu-buru mendirikan rumah tangga semata-mata mahu memuaskan hati orang lain, Nora Danish dalam masa yang sama sebenarnya turut mengidamkan majlis perkahwinan di tepi pantai.

“Siapa yang tidak mahu mendirikan rumah tangga? Setiap pasangan yang bercinta pasti ingin hubungan itu dengan lafaz ijab dan kabul. Begitu juga dengan Nora. Cuma tak mahulah berkahwin hanya kerana mahu menutup mulut orang yang tak senang melihat kami bersama”

“Sejujurnya, memang kami ada berbincang soal perkahwinan tapi tidaklah terlalu fokus. Lagipun kami masing-masing pernah melalui kegagalan dalam rumah tangga terdahulu. Bukanlah nak kata kami serik tetapi kami tak mahu terlalu terburu-buru,” katanya kepada B*Pop.

Malah Nora juga menjelaskan dia mengidamkan majlis perkahwinan yang berkonsepkan sederhana dan dapat meluangkan masa bersama-sama keluarga. Selain itu, tambah Nora, anaknya Rayqal sudah mula meminta adik baru pula.

“Nora memang mengimpikan perkahwinan yang cukup sederhana. Selepas diijabkabulkan di masjid, Nora mahu meraikannya di tepi pantai bersama keluarga dan teman-teman. Memang Nora mahukan konsep perkahwinan, tetapi dilakukan dalam situasi yang cukup sederhana,” jelasnya. (rtky/s)